Gruevski: Ponašanje Grčke nije evropsko\nMakedonija: Sa jednog od protesta protiv promene imena\nPosle dvodnevne rasprave ministri spoljnih poslova zemalja članica Evropske unije su odlučili da Makedonija za sada ne dobije datum za početak pristupnih pregovora, već da se o tome raspravlja za vreme španskog predsedništva, odnosno od januara do juna iduće godine.\nSudeći prema prvim reakcijama političkih subjekata, odluka Saveta ministara EU nije neočekivana i ne predstavlja iznenađenje.\nPremijer Nikola Gruevski je izjavio da je Makedonija učinila sve sto je mogla, ali da ponašanje Grčke nije evropsko.\nNikola Gruevski: Sada ima komentara u zemlji da smo propustili jednu istorijsku šansu. Znate šta, propuštena je šansa da se obezličimo kao nacija, da budemo izbrisani sa mape naroda\n"Sada ima stvari koje ne zavise samo od nas, već i od Grčke. Znate, ona traži nešto što niko u svetu ne traži ni od koga. Sada ima komentara u zemlji da smo propustili jednu istorijsku šansu. Znate šta, propuštena je šansa da se obezličimo kao nacija, da budemo izbrisani sa mape naroda," smatra Gruevski.\nIz koalicionog partnera u vladi, Demokratske unije za integracije, kažu da žale što Makedonija nije rešila spor o imenu, što je bio direktan uslov za dobijanje datuma za početak pregovora sa EU.\nOpozicioni Socijaldemokratski savez smatra da je odluka Saveta ministara u Briselu ipak bolja, odnosno manje loša varijanta, s obzirom na snažno protivljenje Grčke.\nLider partije Branko Crvenkovski kaže da treba iskoristiti dodatnu priliku i da se u narednih šest meseci nađe rešenje o imenu. Ali, on nije optimista da se stvari mogu značajnije promeniti.\n"Tri četiri susreta sa Nimicem za dvadesetak meseci i dva polusatna susreta sa Papandreuom u poslednjih dvadesetak dana ne znače niti potpunu posvećenost pregovaračkom procesu, niti mogu dati odgovor o tome koje su početne, a koje krajnje pregovaračke pozicije Grčke. Sa takvim pristupom i tim tempom uzaludno će biti i ovih šest dodatnih meseci," kaže Crvenkovski.\nMinistri Evropske unije u zajedničkoj izjavi su istakli potrebu od rešavanja problema sa imenom i održavanja dobrosusedskih odnosa. Oni su pozdravili pozitivan razvoj odnosa između Makedonije i Grčke, kao i reformski proces u Makedoniji i pozvali na veću nezavisnost sudstva.\nHrvatska je uz Makedoniju


Više od 300 migranata prebačeno iz Subotice u Preševo - JuGmedia\nViše od 300 migranata prebačeno iz Subotice u Preševo\nU pratnji policije i žandarmerije, nešto više od 300 migranata iz Subotice transportovano je tokom prošle nedelje u Prihvatni centar u Preševu.\nKako javlja lokalni portal Subotica.com, ova akcija je učinjena u dogovoru sa Komesarijatom za izbeglice i migracije Republike Srbije kako bi se “rasteretila” Subotica.\n“Na prošlonedeljnom sastanku je zajednički procenjeno da je potrebno rasteretiti Suboticu posebno kada je reč o broju migranata koji borave van našeg centra. Ovo je samo jedna u nizu akcija koje se sprovode, svesni da je pritisak na ovaj deo zemlje trajan. U skladu sa dogovorom, 144 migranta iz Prihvatnog centra Subotica i još oko 160 izvan centara, prevezeno je u šest autobusa u centar na jugu. Dobili su maske i vodu, i poslati u pratnji policije i žandarmerije”, navode iz Komesarijata za izbeglice i migracije.\nIz Komesarijata dodaju da je u Prihvatnom centru Subotice ostalo još 160 migranata, pretežno iz Sirije, Alžira i Libije, a svi žele da idu put zemalja Zapadne Evrope. Međutim, prelazak državne granice sa Mađarskom za njih nije moguć već nekoliko meseci, otkako su tamošnje vlasti odlučile da obustave i ono malo prijema, na dve kapije po jedna osoba dnevno, samo radnim danima, kojih je bilo pre krize sa korona virusom.\nLovci u šumi pronašli ostatke ljudskog tela\nSkoro hilajdu i po novozaraženih, od korone preminulo još 6 osoba\nU stanu mladića pronađeno 26 grama kokaina i novac u raznim valutama\nPripadnici Ministarstva unutrašnjih poslova Niš, po nalogu Višeg javnog tužilaštva, uhapsili su A.N. (1995) iz ovog grada zbog postojanja osnova…\nU Americi ostvario svoj san, pa se vratio na rodno ognjište zbog dece: ISPOVEST MLADOG LESKOVČANINA\nMladi Đorđe Veljković iz sela Pečenjevce je, kao i mnogi mladi Srbi, maštao o životu u Americi gde je i ostvario sopstveni američki san. Otuđenost…\nU Pčinjskom okrugu još 182 zaražena, u Kovid bolnici 135 pacijenata\nPrema poslednjim podacima Gradskog štaba za vanredne situacije, na kovid 19 testirane su 502 osobe sa teritorije Pčinjskog okruga,a analize su pokazale…\nNikolić Zoran na Vučić se vanredno obraća javnosti danas u 18 časova, tema nepoznata\nmiki stajkovce na Počinje izgradnja prve deonice auto-puta Niš-Pločnik, Vučić na svečanoj ceremoniji\nnista posebno na Počinje izgradnja prve deonice auto-puta Niš-Pločnik, Vučić na svečanoj ceremoniji\nCvrle na Jablanički okrug ponovo na poslednjem mestu po primanjima


Prezentacija mogućnosti volontiranja u inostranstvu u Omladinskom centru u Novom Sadu - Inženjeri zaštite životne sredine\n19. 10. 2021. 19. 10. 2021. admin\nU četvrtak 14.10.2021 održana je prezentacija volonterskih mogućnosti za mlade u okviru nekoliko programa koji su dostupni svi zainteresovanim omladinscima starosti od 18 do 30 godina starosti. Prilikom ove manifestacije koja je organizovana od strane Novosadskog volonterskog servisa uz podršku OPENSa, realizovana prezentacija gde su kako predavači tako i sami volonteri preneli učesnicima mogućnosti ali i svoja iskustva u avanturama volontiranja u inostranstvu.\nInženjeri zaštite životne sredine su predstavili učesnicima mogućnosti volontiranja na kratkoročnim i dugoročnim programima u okviru Evropske inicijative za Solidarnost (ESC – European Solidarity Corps) čiju akreditaciju ponosno drže od avgusta meseca ove godine. Dobijena akreditacija će omogućiti našoj organizaciji da šalje naše mlade u inostranstvo na volontiranje ali i da ugošćuje strane volontere kod nas u narednih 7 godina odnosno od 2021. do 2027. godine.\nNaša koleginica Lidija Pribelja je učesnicima predstavila iz svoje perspektive šta je to Evropska inicijativa za Solidarnost i na koji način se možete uključiti, pošto je ona bivša volonterka ESC programa, koja je 9 meseci 2019. godine provela na jugu Italije, u mestu Napulj gde je radila kao rendžer zaštićene morske oblasti Punta Campanella. Zanimljivo je da ona svoju avanturu u inostranstvu započela baš uz pomoć Inženjera zaštite životne sredine gde je odskora i zaposlena kao omladinska radnica.\nUkoliko ste zainteresovani i voleli biste da čujete više o tome kako da BESPLATNO odete na volontiranje u inostranstvo a niste bili u mogućnosti da prisustvujete lično, ne brinite sledeće nedelje u utorak, 26.10.2021 biće održana online prezentacija! Svi zainteresovani su dobrodošli samo je potrebno da svoje prisustvo potvrdite popunjavanjem online formulara.\nPrijavu možete popuniti OVDE kako bismo vam mogli poslati link za online događaj.\nCelu manifestaciju je pratilo pozitivno raspoloženje i diskusija uz mnoga pitanja koja su samo produbljivala zainteresovanost za ESC program svih prisutnih. Događaju su se pridružili i volonterke iz Francuske koje su podelile svoja iskustva kao internacionalne volonterke iz fondacije Žil Vern. Velikim aplauzom su propraćena njihova iskustva sa Srbijom a svi prisutni su im poručili kako su uvek dobrodošle u našu zemlju. West Balkan 6 je takođe predtsvio programe kratkoročnog volontiranja orijentisanim ka regionu. Naravno, njihovi volonteri su takođe podelili svoja iskustva sa učesnicima.\nNakon prezentacije svih predstavnika organizacija a i volontera, uz tople reči zahvalnosti organizatora završila se manifestacija.\nRECIKLAŽA OTPADA IZ REKE: Posetite laboratoriju „Tisa ekspedicije“ 15. i 16. oktobra u Novom Sadu


FSS demantovao tvrdnje predsednika OKS - ATA Stars\nFSS demantovao tvrdnje predsednika OKS\nHome/cVesti - sportovi/Fudbal/FSS demantovao tvrdnje predsednika OKS\nFudbalski savez Srbije (FS S) demantovao je danas tvrdnje predsednika Olimpijskog komiteta Srbije (OKS) Vlade Divca da je od te organizacije tražio novac za pripreme fudbalera na Olimpijskim igrama 2012, iako se oni i nisu kvalifikovali za to takmičenje.\nFSS je podsetio da je prošlog meseca zatražio sastanak s predstavnicima OKS kako bi se rešili problemi u komunikacije između dve organizacije.\nNa tom sastanku predsednik FSS-a Tomislav Karadžić želeo je i da ukaže da ta organizacije ima loš položaj u OKS-u, kao i da informiše kolegu, Vlade Divca, o aktivnostima saveza.\n-Na našu zalost, iz OKS-a nam je pisanim putem predložen samo jedan termin održavanja sastanka – 9. februar ove godine, na dan kada su naše A i mlada reprezentacija igrale prijateljske utakmice u Izraelu – navodi se u odgovoru FSS-a.\nPovezana vest: Simo Krunić: Hoćemo da se neporaženi vratimo iz Užica\nNa sajtu ove organizacije objavljeno je i pismo koje je 20. januara Karadžić poslao Divcu.\n-Jedinstveni zaključak članova najvišeg tela fudbalske organizacije u Srbiji jeste da je do narušavanja odnosa došlo zbog neodmerenih i paušalnih ocena predsednika OKS-a o radu FSS-a, koje su se kasnije pojačale u mnogim segmentima i izazvale potrebu da se o tome raspravlja na sednici Izvrsnog odbora FSS-a – navodi se u pismu, u kojem Karadžić podseća da FSS nema predstavnika u Predsedništvu OKS-a.\nPovezana vest: Mandžukić ostaje u Atletiku i naredne sezone\nPredsednik FSS-a je napisao i da je reprezentacija u prošloj godini igrala na Svetskom prvenstvu i da je, praktično, završena izgradnja Kuće fudbala u Staroj pazovi.\nKaradžić je u pismu istakao da je FSS svestan da postoje problemi u srpskom fudbalu, a kao najveći je označio slabu infrastrukturu.\n-Nažalost, opšta ekonomska situacija u zemlji, svetska ekonomska kriza, slabe finansijske mogućnosti klubova, neregulisanost vlasničkih odnosa na sportskim objektima-stadionima, uticali su na to da već čitav niz godina imamo samo pet stadiona na kojima se mogu igrati utakmice UEFA klupskih takmičenja – stoji u pismu.\nPovezana vest: Mesi i Nejmar sutra odlučuju ko je najbolji na svetu\nKaradžić je naveo i da je „opšta ocena svih relevantnih fudbalskih faktora“ da su takmičenja u Jelen Superligi i Prvoj ligi Srbije sportska i regularna.\nDivac je u ranijim nastupima izrazio sumnju u regularnost pojedinih utakmica u domaćim takmičenjima.\n-Te ocene je izneo bez ikakvih relevantnih i pravno valjanih dokaza, iako je i sam kao jedan od rukovodećih ljudi FK Sloga iz Kraljeva, učesnik u fudbalskim takmičenjima. Takva paušalna procena i ocena takmičenja koje se odvija u sedam rangova i gde aktivno ucestvuje 2.247 klubova, samo doprinosi dezinformisanju sportske javnosti i ogorčenju kod velikog broja fudbalskih radnika – zaključio je Karadžić.\nBy ATA Stars Redakcija|2011-02-13T17:31:17+01:00februar 13th, 2011|Fudbal|0 Comments


Sve o laboratoriji u Batajnici u kojoj će se testirati uzorci na koronu: Zbog čega je zovu 'srpski generalštab'?\nSve o laboratoriji u Batajnici u kojoj će se testirati uzorci na koronu: Zbog čega je zovu "srpski generalštab"?\nNa korona virus u Srbiji je do sada testirano 3.084 osoba\nPremijerka Ana Brnabić u petak uveče je najavila da će se testiranja uzoraka na korona virus raditi i u kaboratoriji za mleko u Batajnici u kojoj će moći da se testira oko 1.000 briseva dnevno.\nIstu tu laboratoriju premijerka je pomenula kada je rekla da je jedna doktorka sa koferom došla na posao jer je znala da će ostati da radi >> Pročitaj celu vest na sajtu SrbijaDanas.com << 24 sata a možda i duže.\nKako je tada saopštio ministar ministar poljoprivrde Srbije Branislav Nedimović, na taj način država je dobila krovnu instituciju za ispitivanje svih vrsta prehrambenih proizvoda, kao i kontrolu rada ostalih laboratorija na teritoriji Srbije.\n- Nakon 20 godina Srbija je dobila akreditaciju za laboratoriju za bezbednost hrane i za fitosanitarnu laboratoriju sa bankom biljnih gena, a pre godinu dana za bezbednost mleka. Sad su ove laboratorije "srpski generalštab za bezbednost hrane" - kazao je Nedimović prilikom obilaska Direkcija za nacionalne referentne laboratorije.\nU izgradnju i opremanje Direkcije za nacionalne referentne laboratorije, u čijem sklopu radi više laboratorija, do sada je uloženo oko 20 miliona evra. Od tog novca, EU je dala 7,5 miliona evra bespovratnih sredstava, a ostatak je obezbedila Vlada Srbije iz budžeta.\nJoš tada je ministar Nedimović je rekao da će u laboratorijama Direkcije moći da se kontroliše sve - voće, povrće, mleko, meso, seme, ali i viruse.\n- U laboratoriji imamo i akreditovanu metodu za kontrolu prisustva noro virusa - kazao je Nedimović i ukazao da će proizvođači pre izvoza moći da kontrolišu da li tog virusa ima u malinama.\nTestiranje na korona virus radiće se u jednoj od tri laboratorije u ovoj Direkciji.\nPremijerka Brnabić je, inače, u petak je rekla da su kapaciteti za testiranje podignuti, kao i da je do srede bilo moguće uraditi 300-400 testova dnevno. Institut "Torlak" je radio 300 testova dnevno a i Institut za javno zdravlje Vojvodine 96 testova.\n- Kako je Torlak bio jedina nacionalna referentna laboratorija, morao je sve da potvrdi, pa smo imali usko grlo - rekla je premijerka Brnabić.\nZbog toga su aktivirani Institut za javno zdravlje Niš, koji može da radi 64 testa dnevno, Klinički centar Srbije sa 870 PCR i 1.500 brzih testova.\n- Ali i referntna laboratorija za mleko u Batajnici, koja trenutno može da uradi 1.500 testova dnevno što će narednih dana biti popeto na 2.500 - kazala je ona i dodala da sa partnerima iz Kine pravimo još jednu referentnu laboratoriju, koja će biti otvorena 9. aprila.\nZamenik gradonačelnika Beograda Goran Vesić danas je izjavio da će testiranje na korona virus raditi i Zavod za biocide Beograda, koji će moći da radi 1.000 nedeljno.\nU Srbiji je do sada na korona virus u Institutu za virusologiju, vakcine i serume "Torlak" 3.084 osoba. Virus je potvrđen kod 785 osoba, a odneo je 16 života.\nJUGpress.com: Još 115 osoba u Srbiji pozitivno na korona virus\n11:58: Lončar: Nećemo gasiti kovid ambulante, ali čemo smanjiti broj ...\n11:58: ВИРУС ЗАПАДНОГ НИЛА ПРИСУТАН У ...\n11:58: PEŠIĆEVA ISPROZIVALA LUNU ĐOGANI! Nikada se svojoj majci ne bi...\n11:57: Tramp: Jedina šansa TikToka je neka ''vrlo američka kompanija''\n11:57: Plenković: Nova poruka o odnosu Hrvata i Srba VIDEO\n11:56: Zeljković: Definitivno nećemo imati nastavu kao do sada\n11:56: NESVAKIDAŠNJA ZAPLENA Carinici na Horgošu otkrili auto krcat re...\n11:56: U Srpskoj novih 76 slučajeva virusa korona, jedna osoba umrla\n11:54: Specijalni dodatak o privredi u doba korone (PDF)\n11:54: Rada i Jovo ceo život stavili na jedan "tamić": Ovako 25 godina...\n11:54: KAPACITETI BOLNICA SE PUNE: U Republici Srpskoj još 76 novoobole...\n11:54: Sabo: Ako damo maksimum, pobedićemo Rad\n11:53: KINEZI OŽIVLJAVAJU TURIZAM: Način na koji to rade je NEOBIČAN\n11:52: U AVGUSTU PROCENE Zeljković: Odlaska u škole će biti, videće...\n11:51: OVAJ ČOVEK IDE MILU NA CRTU Zdravko Krivokapić za Kurir: Vreme ...\n11:51: FHP: Žrtve „Oluje“ da postanu briga Srbije i Hrvatske\n11:50: Mali: Isplata minimalca 7. AVGUSTA, podrška i za novoosnovane fi...\n11:50: Već osigurale više od MILIJARDU DOZA: Bogate nacije prve dobija...


Pentagon traži od Turske da obustavi ofanzivu u Siriji\nAmerički ministar odbrane Mark Esper\n"Impulsivna" odluka predsednika Turske Redžepa Tajipa Erdoana o invaziji u severnom delu Sirije dodatno će destabilizovati region koji je već pogođen građanskim ratom i dovešće Kurde kao američke partnere u Siriji u "opasnu poziciju," izjavio je američki ministar odbrane Mark Esper.\nVašiongton je "veoma razočaran" turskim upadom, kazao je Esper na konferenciji za novinare, dodajući da će to naneti štetu odnosima SAD i Turske. Takođe, raste opasnost od gubljenja kontrole nad hiljadama zarobljenih pripadnika "Islamske države".\n"Da bude jasno, mi ne napuštamo naše kurdske partnere, i američke truše ostaju zajedno sa njima u drugim delovima Sirije. Impulsivni potez predsednika Erdoana o invaziji severne Sirije dovodi SAD u veoma tešku situaciju," kazao je Esper.\nNačelnik združenog štaba američke armije general Mark Mili (Milley) kazao je da Sirijske demokratske snage (SDF), predvođene Kurdima, i dalje čuvaju zatvore sa pripadnicima"Islamske države".\nPredsednik SAD Donald Tramp je nazvao tursku operaciju "lošom idejom" i najavio je mogućnost posredovanja. Njegova prethodna odluka da povuče hiljadu američkih vojnika sa severa Sirije, što je otvorilo put za turske operacije, izazvala je žestoke kritike, uključujući i njegovih najbližih saveznika u Republikanskoj partiji.\nGrem: Uložiću napore da Turska skupo plati ofanzivu u Siriji\nVisoki turski zvaničnik u Vašingtonu je rekao za AP da američko posredovanje ne bi naišlo na dobrodošlicu u Ankari jer se ona protivi pregovorima sa "teroristima", kako naziva kurdsku miliciju YPG, optužujući je za vezu sa Kurdskom radničkom partijom u Turskoj (PKK), koju Ankara ali i međunarodna zajednica smatraju terorističkom.\nOvaj zvaničnik je ponovio da će Turska zaustaviti svoje operacije u Siriji tek kada pograničnu zonu očisti od "terorista", ali da neće ostati ni "jedan dan više nego što je potrebno."


BOLJE EKONOMSKE VEZE Vučić: Saudijska Arabija želi avio-liniju Beograd-Rijad - Srpskainfo\nSaudijska Arabija zainteresovana je za moguću direktnu avionsku liniju između Beograda i Rijada, koja bi doprinijela dolasku većeg broja saudijskih turista u Srbiju.\nRečeno je ovo na sastanku predsjednika Srbije Aleksandra Vučića i nerezidentnog saudijskog ambasadora Hanija bin Abdulaha Mominaha.\nVučić je Mominah zahvalio za zainteresovanost da budu unaprijeđene ekonomske veze Srbije i Saudijske Arabije, za koje su konstatovali da su, po svom obimu i kvalitetu, daleko ispod postojećih mogućnosti.\nDvojica sagovornika su razgovarali o konkretnim prijedlozima za saradnju, a Vučić je uputio poziv poslovnim ljudima iz Saudijske Arabije da ulažu i razvijaju zajedničke projekte sa srpskim privrednicima.\nVučić je ambasadoru Mominahu uručio pismo, kojim kralju Salmanu el Saudu čestita nacionalni praznik Saudijske Arabije, saopšteno je iz pres-službe predsjednika Srbije.\nAmbasador Mominah, čije je sjedište u Sarajevu, rekao je tokom ove oproštajne posjete da je svjedok velikog ekonomskog napretka Srbije, što je čini dobrom investicionom destinacijom, navodi se u saopštenju.\nPolitika Aleksandar Vučićavionska linijaRijadSaudijska Arabija\nISTINSKO RAZUMIJEVANJE I VELIKA POMOĆ Zlatna povelja Vučiću i Selakoviću za izuzetan doprinos radu društva


Međunarodni tim naučnika, koji je osam godina radio na proučavanju DNK ruže, dešifrirao je jedan od najsloženijih biljnih genoma do sada.\nMnogima je Holandija prva asocijacija na lale, međutim ovo cveće uzgaja se u mnogim delovima sveta, a pojedine provincije u Kini mogu se pohvaliti možda i najlepšim poljima tulipana.\nSvakog septembra još od 1936. godine Zindertom, rodnim gradom poznatog umetnika prolazi parada impozantnih i neverovatnih skulptura.\nKada biste želeli da vrh prsta popunite najmanjim cvetom na svetu, bilo bi vam potrebno 5.000 biljaka.\nJeste li znali da najveći cvet na svetu može da naraste i do veličine kišobrana?\nŽaba na latici lale


Zbog oporezivanja toplog obroka velikom broju radnika primanja će biti umanjena do 150 KM | Gospodarska komora Mostar\nVlada FBiH na jučerašnjoj sjednici Ekonomsko-socijalnog vijeća (ESV) nije pristala na prijedlog Udruženja poslodavaca FBiH i Saveza samostalnih sindikata BiH da se prolongira primjena Pravilnika o oporezivanju toplog obroka i regresa, koji je stupio na snagu 3. oktobra.\nPredsjednik ESV-a Edhem Biber u razgovoru za Klix.ba ističe da će zbog takve odluke Ministarstva finansija i Vlade FBiH najviše ispaštati radnici.\nSindikat i poslodavci su tražili od Vlade FBiH da se primjena Pravilnika o oporezivanju toplog obroka i regresa prolongira do kraja godine, odnosno do donošenja novog zakona o doprinosima i zakona o porezu na dohodak.\n"Ministrica finansija FBiH Jelka Milićević nije pristala na prolongiranje, već je ostala pri tome da ostane na snazi primjena Pravilnika koji je stupio na snagu 3. oktobra. Iako smo imali validne argumente da se odgodi primjena Pravilnika, nismo uspjeli, mada se nigdje u svijetu fiskalni nameti ne uvode u toku poslovne godine jer ta sredstva nisu planirana", ističe Biber.\nDelegacija Vlade koja je prisustvovala sjednici ESV-a sa premijerom Fadilom Novalićem na čelu u potpunosti je podržala ministricu Milićević.\n"Posljedice mogu biti teške, jer plaću do 500 KM u FBiH prima više od 120.000 radnika. Kod tih radnika osnovica je mala, a većinu novca radnici primaju kroz topli obrok ili naknadu za prijevoz. Nažalost, zbog primjene ovog Pravilnika najviše će ispaštati radnici, a to su poslodavci već i najavili", naglašava Biber.\nOno što slijedi jeste smanjivanje iznosa toplog obroka za veliki broj radnika, do iznosa koji neće biti oporezovan, a to je 8,50 KM.\nBiber pretpostavlja da će velikom broju radnika primanja biti umanjena do 150 KM te da će socijalni partneri pojedinačno razmatrati novonastalu situaciju.\nMinistrica Milićević kao obrazloženje insistiranja da Pravilnik o oporezivanju toplog obroka i regresa ostane na snazi navodi novi Kolektivni ugovor za koji se, kako ističe, veže i obaveza oporezivanja toplog obroka iznad 8,50 KM i regresa većeg od iznosa polovine prosječne plaće isplaćene u posljednja tri mjeseca u FBiH.\nPoslodavci poručuju da će oporezivanje toplog obroka i regresa uzrokovati...


Vesić: Da Savski most bude veza Ade Ciganlije i Novog Beograda - Beograd - Dnevni list Danas\nPočetna » Beograd » Vesić: Da Savski most bude veza Ade Ciganlije i Novog Beograda\nVesić: Da Savski most bude veza Ade Ciganlije i Novog Beograda\nZamenik gradonačelnika Goran Vesić naglasio je ideju da Stari savski most bude veza između Ade Ciganlije i blokova u Novom Beogradu, saopšteno je iz sekretarijata Grada Beorgada.\n0Piše: Danas Online 26. septembra 2018. 11.39\nFoto: Grad Beograd (Arhiva)\n– Trenutno Saobraćajni institut CIP utvrđuje rešenje za tačnu lokaciju. Direkcija za građevinsko zemljište i izgradnju Beograda će u svoj plan staviti raspisivanje tendera i o tome će se raspravljati tokom predstojećeg rebalansa budžeta. Čitav kej u novobeogradskim blokovima biće uređen kao Sava promenada, što podrazumeva Savski most, pešačko-biciklistički most, kao i rešenje za parking kojim će se rasteretiti ulaz na Adu Ciganliju i Most na Adi – rekao je Vesić.\nKada je reč o ugovoru za deponiju u Vinči, on predviđa izgradnju postrojenja za proizvodnju električne energije iz otpada. Postrojenje bi trebalo da bude povezano sa mrežom koja bi generisala energiju, dodao je Vesić, komentarišući jedan od usvojenih planova detaljne regulacije.\nOn je istakao da je posebno ponosan na Plan detaljne regulacije koji se odnosi na ambijentalnu celinu „Krunski venac“.\n– Na insistiranje građana, „Krunski venac“ će biti u skladu sa ambijentalnom celinom čiji je deo. To će biti prvi slučaj u Beogradu da se ustanove tipovi fasada određenih delova grada, poput Vračara, Starog grada, stare Palilule ili Savskog venca – istakao je Vesić.\nZamenik gradonačelnika naveo je primer da to praktično znači da ovde može da se gradi zgrada od dva, tri sprata, ali da mora da ima odgovarajuću fasadu koja se uklapa u ambijent tog dela starog grada, što je praksa u mnogim svetskim gradovima.\nVesić je posebno naglasio značaj „linijskog parka”, koji će se nalaziti na mestu pruge u starom delu Beograda. Počinjaće kod „Beton hale”, a završavaće se skoro kod Pančevačkog mosta. On je najavio da će do kraja godine biti uklonjena pruga, ostaće nasip i „širina” koja je bila zaštini pojas oko pruge, u vezi sa čim je doneta odluka da se ne uklanja taj deo.\n– Takav park je urađen u Njujorku, na staroj trasi metroa i jedan je od dva najpopularnija u ovom gradu. Sličan postoji i u Moskvi i atrakcija je tog grada. Pozvali smo američke arhitekte, koji su radili ta dva parka, i zamolili ih da razmisle o ideji da i Beograd dobije sličan. Bili su ovde i doneta je odluka da rade takav park i kod nas, na koji ćemo zasigurno biti ponosni. Više neće biti fizičke prepreke između obale reke i građana, što je predstavljala pruga, koja će, ipak, na pojedinim mestima biti zadržana kao deo celine i sećanje na raniji period – dodao je Vesić.\nGoran Vesić, savski most, UrbanizamBeograd\nBastać: Podići spomenik Goranu Vesiću kao najvećem rušitelju Beograda\nVesić: U poslednjih sedam godina otvoreno 11 klubova za seniore\nOdluke Beograda: Hrvatska ulica postaje Ulica glinskih žrtava 1941, spomenici gradonačelnicima


Frikom pobedio na tenderu za Novu slogu iz Trstenika - Dnevni list Danas\nPočetna » Ekonomija » Frikom pobedio na tenderu za Novu slogu iz Trstenika\nFrikom pobedio na tenderu za Novu slogu iz Trstenika\nKompanija Frikom, u vlasništvu hrvatskog Agrokora, prvorangirana je na tenderu za kupovinu 70 odsto kapitala trsteničke Nove sloge, u čijem sastavu je fabrika vode Mivela, saopštila je Agencija za privatizaciju Srbije. Frikom je ponudio četiri miliona evra za kupovinu poljoprivrednog preduzeća Nova sloga i investicioni program vredan 11 miliona evra.\n0Piše: DanasOnline 16. avgusta 2008. 00.00\nKompanija Frikom, u vlasništvu hrvatskog Agrokora, prvorangirana je na tenderu za kupovinu 70 odsto kapitala trsteničke Nove sloge, u čijem sastavu je fabrika vode Mivela, saopštila je Agencija za privatizaciju Srbije. Frikom je ponudio četiri miliona evra za kupovinu poljoprivrednog preduzeća Nova sloga i investicioni program vredan 11 miliona evra. Ponuda beogradskog Delta agrara, koji posluje u okviru Delta holdinga, proglašena je za drugorangiranu na tendru pošto je ponuđena cena od 3,3 miliona evra i pet miliona evra investicija. Trećerangirani ponuđač je konzorcijum firmi Univerzal TPM iz Beograda i Plima M iz Kruševca sa ponudom od 1,01 miliona evra za 70 odsto kapitala Nove sloge i investicionim programom od 6,13 miliona evra. Sva tri ponuđača su bezuslovno prihvatila minimalne obaveze iz socijalnog programa, navodi se u saopštenju.\nPreduzeće Nova sloga je ekskluzivni korisnik prava na eksploataciju vode na polju Mivela kod Veluća, osam kilometara od Trstenika. Eksploataciono polje obuhvata površinu od 4.125 kvadratih kilometara, navodi se u privatizacionom prospektu preduzeća. U periodu od 2001. do 2006. godine, Nova sloga je prosečno proizvodila 4,4 miliona litara vode „mivela“ godišnje. Tokom 2000. godine izgrađen je bunar za eksploataciju vode do dubine od 86 metara, a kapacitet punjenja je 2,3 litra u sekundi. Tom prilikom je izrađen i eleborat kojim je utvrđena značajna izdašnost izvora. Nova sloga se, pored toga što poseduje fabriku mineralne vode, bavi skladištenjem i preradom poljoprivrednih proizvoda. Poseduje i vinski podrum sa destilerijom i punionicom pića kapaciteta 7.000 tona, sušaru i fabriku začina, čajeva i zrnastih proizvoda.


Građani Srbije 16. januara glasaju za promenu Ustava – Puls Sumadije\nMinistarstvo pravde Vlade Republike Srbije saopštilo je da će se građani Srbije na referendumu 16. januara izjašnjavati o izmenama Ustava u delu koji se odnosi na pravosuđe, i to time što će zaokruživanjem „da“ ili „ne“ odgovoriti na jedno pitanje: ,,Da li ste za potvrđivanje Akta o promeni Ustava Republike Srbije?“.\nNJihovo sprovođenje obezbediće da ulazak u pravosuđe bude zasnovan na objektivnim kriterijumima vrednovanja i pravičnim procedurama izbora.\nNaime, sudije će birati nezavisno telo sastavljeno od sudija i istaknutih pravnika iz redova vrhunskih stručnjaka, univerzitetskih profesora, doktora pravnih nauka.\nU izboru sudija, predsednika sudova i javnih tužilaca biće isključeno učešće politike, što će omogućiti veću nezavisnost sudija i veću samostalnost javnih tužilaca, kao i njihovu veću odgovornost.\nTime se postiže visok nivo njihovog legitimiteta, koji dolazi iz struke.\nPovećanje pravne sigurnosti, koje će ustavnim promenama biti ostvareno, uticaće i na priliv stranih investicija i vodiće ka povećanju standarda građana i ekonomskom napretku Srbije.\nMinistarka Maja Popović poziva građane da u nedelju, 16. januara, izađu na referendum i daju podršku ustavnim promenama, jačanju vladavine prava, nezavisnosti sudstva i samostalnosti javnog tužilaštva.\nSamo nepristrasno, stručno, odgovorno i efikasno pravosuđe moći će najbolje da štiti njihova ustavom zajemčena ljudska prava i slobode i da sudi pravično i u razumnom roku. Samo u takvo pravosuđe će građani imati poverenja, poručila je ona.\nOdržana sednica Opštinskog štaba za vanredne situacije u Smed. Palanci\nNa današnjem sastanku novog saziva Opštinskog štaba za vanredne situacije, usvojeni su Poslovnik o radu Štaba, izveštaj o radu za proteklu, i plan rada...


MILORAD DODIK OD VEČERAS JE POČASNI GRAĐANIN JEDNOG GRADA: Po nagradu je poslao svog portparola | Slobodna Bosna\nPovelje, zahvalnice i pohvale zaslužnim pojedincima i kolektivima dodijeljene su večeras na svečanoj akademiji povodom 4. februara, Dana opštine Mrkonjić Grad.\nČlanu Predsjedništva BiH Miloradu Dodiku dodijeljena je večeras povelja Počasnog građanina opštine Mrkonjić Grad sa zlatnim simbolom opštine za izuzetna djela i doprinos razvoju opštine, a Rodoljubu Trkulji za izuzetna djela, javila je Srna.\nPovelju u Dodikovo ime preuzeo je njegov savjetnik Radovan Kovačević, koji je svim građanima i rukovodstvu ove opštine prenio pozdrave člana Predsjedništva iz reda srpskog naroda koji je bio spriječen da dođe večeras i preuzme priznanje.\nKovačević je poručio da je Mrkonjić Grad jedna od najstabilnijih i najusješnijih opština u Republici Srpskoj.\n– Često čujemo za nekoga ko je uspješan da je počeo od nule, a Mrkonjić Grad 4. februara 1996. godine nije počeo od nule, počeo je iz debelog minusa u svakom smislu, što u ljudskom, finansijskom, infrastrukturnom. Međutim, Mrkonjić Grad je danas jedan od najboljih primjera u Republici Srpskoj – rekao je Kovačević novinarima.\nOn je istakao da je bilo potrebno mnogo rada, te da je bitno da su institucije Srpske uvijek bile na raspolaganju Mrkonjić Gradu i njegovim stanovnicima.\n– Za to su i te kako zaslužni i današnji predsjedavjući Savjeta ministara Zoran Tegeltija, koji je nekada bio načelnik ove opštine, ali i drugi načelnici koji su ranije vodili i danas vode opštinu – naglasio je Kovačević i dodao da će ova opština i u budućnosti imati značajnu podršku institucija RS.\nDobitnik povelje Rodoljub Trkulja istakao je da je nagrada za njega veliko iznenađenje i da je izuzetno zahvalan.\n24. Jun. 202226\n23. Jun. 202217


"Obezbedili smo rekordne nagrade, najviše do sada. Malopre sam završio pregovore sa premijerkom Anom Brnabić i ministrom finansija Sinišom Malim i "ovlašćen" sam da saopštim da će reprezentacija ako osvoji prvo mesto dobiti rekordnu nagradu svih vremena u iznosu od 10 miliona evra. Za srebro sleduje pet miliona, a za prolazak grupe 500.000 evra", rekao je predsednik Vučić.\nOn je pohvalio igrače, rekavši da su posle napornih sezona u klubovima došli da se bore za zemlju.\n"Cela Srbija, svaki građanin svim srcem će biti uz vas. Očekujem odlične rezultate. Ne volim da govorim "idite pa kako bude". To "kako bude" ne razumem ako se mi takmičimo da popravimo poziciju zemlje. Verujemo u vašu snagu, timski duh, borbenost, znanje. Hvala što volite našu zemlju, što se za nju borite", naglasio je Vučić.\nPredsednik je istakao i da novac nije presudan, jer su igrači mnogo više zaradili u životu od jedne nagrade koja pripada svima.\n"Želeli smo ovim nagradama da kažemo koliko je važno za da predstavljate našu zemlju, borite se za našu himnu, crveno-plavo-belu boju. Mi ćemo odavde sa strepnjom i mnogo radosti da pratimo svaki vaš susret", poručio je Vučić.\nPredsednik je kazao da, pošto je pogodio da ćemo uzeti osam medalja na prošlim Olimpijskim igrama, a mnogi su se sprdali zbog toga s njim nakon što je Novak Đoković ispao, i najavio da ćemo u Tokiju osvojiti 12 medalja, mnoge čeka iznenađenje kako će naša reprezentacija igrati na Svetskom prvenstvu.\n"Doći će mnogo dalje od onoga što su mnogi skeptici, pre svega u našoj zemlji, i inostranstvu, prognozirali".\nVučić je ujedno poručio da se podrazumeva da će srpska reprezentacija pobediti Švajcarsku. Fudbalerima je poželeo mnogo uspeha u ličnom i porodičnom životu, a stručnom štabu se zahvalio na odličnim pripremama.\n"Hvala rukovodstvu FSS na ozbiljnom radu i odgovornosti. Od fudbalske organizacije očekujemo još bolje rezultate, pre svega za reprezentaciju, ali i naravno i za klupski fudbal. Država je pomogla FSS-u više nego ikada u finansijskom smislu i zbog toga se zahvaljujem na pomoćui javnim preduzećima", podvukao je on.\nKapiten reprezentacije Srbije Aleksandar Kolarov uručio je Vučiću dres Srbije sa brojem jedan i loptu sa potpisima svih igrača.\n"Ispred cele ekipe želim da se zahvalim predsedniku Vučiću na prijemu i što nam je poželeo srećan put. Javno želim da kažem da je predsednik bio uz nas sve vreme i tokom kvalifikacija, sve što je obećano je ispunjeno. Idemo na SP, to je sjajan rezultat, ali ne idemo kao turisti... Imamo određen kvalitet, ali razlika koja će se praviti je ljudski aspekt. Ova ekipa ima sve, sve su momci na svom mestu i sanjamo nešto veliko", rekao je Kolarov i pozvao predsednika Vučića da bude gost reprezentacije u Rusiji ako bude imao vremena.\nSelektor Mladen Krstajić zahvalio se predsedniku Vučiću na gostoprimstvu i poručio da nije lako obezbediti finansije za budžet države, a kamoli za sport.\n"Hvala predsedniku Vučiću na podršci, dugo sam u fudbalu i u reprezentaciji, sada je prvi put da je neko nešto obećao i ispunio. Bilo je i ranije obećanja, ali nikad nisu ispunjena. Vučić nam je obećao pomoć i za dva dana smo te pare dobili", naveo je selektor.\nKrstajić je naglasio da je srpska selekcija zasluženo izborila plasman na Mundijal, podsetivši je da su je mnogi omalovažavali, ali da ni sada neće da poklekne, već će predstavljati zemlju na pravi način.\nSrpski fudbaleri prvi meč na SP u Rusiji igraju 17. juna protiv Kostarike u Samari, pet dana kasnije rival je Švajcarska u Kaljiningradu, a Brazil 27. juna u Moskvi.


Veterani OVK: Srpska zastava na Košarama ozbiljna uvreda od strane Srbije, Vlada da preduzme mere - Kosovo Online\n13. Jun 2021. • 21:36\nOrganizacija ratnih veterana OVK u Peći zatražila je da kosovska vlada preduzme hitne mere povodom „čina provokacije Srbije kroz postavljanje srpske zastave na osmatračnici na Košarama“, prenosi Gazeta ekspres.\nVeterani OVK zahtevaju hitnu reakciju Vlade Kosova i svih bezbednosnih struktura povodom postavljanja srpske trobojke na karauli Košare.\n"Vlada Kosova i bezbednosni organi sigurnosti treba da preduzmu mere i zauvek zaustave ovakve pojave i kazne počinioce. Inače, šta nam preostaje? Da odustanemo od države koju imamo, jer se ni u državi koju smo sami izgradili ne osećamo sigurno", navodi se u saopštenju.\nNa fotografiji koja je objavljena na Instagram nalogu Karaula Košare vidi se srpska trobojka, koja je stavljena povodom 22. godišnjice od završetka bitke na Košarama.\nKošare OVK Srbija centralno Kosovo\nUh junaka OVK uplašili se zastave a šta li će raditi kada po rezoluciji UN 1244 na KiM umaršira 1.999 srpskih specijalca.\nBezace ko misevi hahahah\nNije to uvreda nego to je znaka da ce Srpska vojska od 1999 vojnika i specijalaca ponovo vratiti na Kosovo po vazecoj rezoluciji 1244SBUN i Kumanovskog sprazuma juna 99 god.Jer toje konezna medjunarodni sporazum koji je potpisan izmedju Un a i Srpskih generala to se mira sprovesti u delo.\nMoguce je da je neki Albanac postavio da bi bacio ljagu evo Srbi provociraju.Jer logicno razmisljati postaviti Srpsku zastavu na Kosarima gde se stalno cuva nije lako ili moze biti cilj da izazove unutar samih Albanaca.Mac sa dve ostrice.\nNije postavio Albanac nego Srbin i to garantujem svojom glavom, jer je ta zastava postavljena bila 12.06.2021 u 11:35 na Karauli. Na instagramu stranice Karaula Kosare pogledaj i ja ti tamo posaljem posle i snimke iz unutrasnjosti Karaule sto sam snimio i ostale slike. Pozdrav\nOstao strah 😀\nNit ste je sami izgradili,nit je to drzava\nŽiv i zdrav bio junače što postavi našu trobojku đe granični kamen još stoji prkoseći zlim dušama.\nPa zastava treba ostati tamo još malo ćemo je spuštati svake večeri a podizati svakog jutra\nI treba da stoji tu joj je mesto\nDa junaci epske bitke na Košarama nikada neće biti zaboravljeni svedoči i fotografija koja je nastala nekoliko dana nakon 22. godišnjice okončanja sukoba na Prokletijama, prenose Večernje novosti.\nObeležavanje 22. godišnjice bitke na Košarama u Beogradu


SKUPŠTINA OBJAVILA PODATKE O LETOVIMA: Brajovića supruga pratila na 25 službenih putovanja u inostranstvo – Portal Luca\nSKUPŠTINA OBJAVILA PODATKE O LETOVIMA: Brajovića supruga pratila na 25 službenih putovanja u inostranstvo\nBivši šef parlamenta naveo da je lično pokrivao troškove avio karata svoje supruge kada nije bila član delegacije. Ipak, u dokumentaciji u koju je MANS imao uvid, nema podataka da je Brajovićeva supruga putovala komercijalnim letovima. Na pitanje za koje letove je lično platio kartu svojoj supruzi, Brajović nije htio da odgovori. Darko Pajović, za pet mjeseci, koliko je bio šef parlamenta, državnim avionom letio je osam puta, a aktuelni predsjednik Skupštine Aleksa Bečić, za godinu, dva puta\nNevladina organizacija MANS već nekoliko godina pokušava da dođe do podataka o korišćenju državnog aviona zbog sumnji da su ga najviši državni funkcioneri nerijetko koristili i za privatne potrebe. Promjena vlasti, 30. avgusta prošle godine, na mnogim nivoima nije donijela pomake u transparentnosti. Tako je novi Generalni sekretarijat Vlade nastavio da od javnosti krije podatke koji mogu da ukažu na zloupotrebu državne imovine.\nAnaliza podataka o Ivanu Brajoviću otkriva da je aktuelni lider Socijaldemokrata često putovao u pratnji supruge Dragane Brajović, koja ga je pratila na čak 25 službenih putovanja u inostrastvo. Prema zahtjevima za korišćenje državnog aviona, koje je analizirao MANS, Brajovićeva supruga je bila zvanični dio crnogorske delegacije šest puta, dok je kao takozvana “pratnja delegacije” državnim avionom letjela 19 puta.\n“Ove podatke smo dobili od Skupštine, koja nije imala problem da nam ih da, i negdje nam je neshvatljivo da, ni godinu od izbora nove Vlade, Generalni sekretarijat i dalje krije od građana ovu vrstu podataka. Imamo presudu Upravnog suda koji nalaže Generalnom sekretarijatu da objavi podatke i zapravo mi vidimo na na kojim descinatijama je korišćen državni avion, da li su to bile destinacije koje se poklapaju sa onim što su bile obaveze predsjednika države, premijera, predsjednika Skupštine… ili smo imali situaciju da je državni avion korišćen i u privatne svrhe. Podsjetiću da smo imali toliko afera, koje su uključivale i Švajcarsku, neke druge zemlje, gdje su državni funkcioneri putovali. Bilo bi jako korisno da od Generalnog sekretarijata konačno dobijemo informacije da li je državni avion korišćen stvarno za službena putovanja ili završavanje privatnih poslova. Još uvijek nemamo informaciju o čuvenom letu predsjednika Đukanovića za Pariz i dalje za Majami, i koji je to službeni posao koji je on, kako je naveo, obavio tom prilikom”, kazao je direktor Istraživačkog centra MANS-a Dejan Milovac.


Broj 1\tObjavljeno 04 jul 2012\tPogodaka: 527\tKeba vešto barata internetom, pa je tako i vrlo brzo savladao društvene mreže, pa već i pretpostavljate da je reč o tviteru. Keba se pohvalio svojim fanovima fotografijom koja ne ni manje ni više nego kod stomatologa, a kako su zvezde počele da se slikaju ko zna iz koje ordinacije ćemo imati prilike da vidimo fotografije.\nElem, Keba je širom otvorenih usta pokazao nešto više od karijesa, pa smo i mi zajedno sa njim ostali imali sličan izraz lica.\nBacili smo pogled na njegove obrve i osim što na prvi pogled deluju savršeno počupane, kada smo zumirali sliku imali smo šta i da vidimo. Pevač je svoje obrve istetovirao, bar ćemo tako svaka "dlaka" uvek biti na svom mestu.


Oslobođenje - Politika diktira cijenu plina\nPolitika diktira cijenu plina\nPrve procjene govore da bi, nakon primjene novih tarifa, plin kojim se potrošači u FBiH snabdijevaju preko BH Gasa poskupio za 30 odsto, a od naredne godine čak i za 50 odsto\nNovi sukob Federacije i Republike Srpske oko cijene transporta plina uvod je u još jednu krizu iz koje bi korist trebala izvući grupica ljudi bliskih vlastima s obje strane Drine, dok bi po pravilu najveću cijenu platili građani. Za ostvarenje cilja prijeti se prestankom isporuke plina BH Gasu, što bi najviše pogodilo građane i privredu FBiH gdje se plin najviše i troši, ali su ventili u Republici Srpskoj.\n“Gospoda u Federaciji prave problem, namjerno prave problem, stvaraju problem svojim građanima, rizikuju da njihovi građani imaju problema zato što neće da poštuju zakonodavstvo RS-a i da poštuju naša preduzeća iz gasnog sektora koja takođe u skladu sa zakonima RS-a poštuju i koja su prinuđena na ovakav način da postupaju i oni nemaju drugog izbora”, kaže Petar Đokić, ministar energije, rudarstva i industrije RS-a. U cijeloj priči apsurdno je da su u Republici Srpskoj spremni čak i žrtvovati vlastite građane i privrednike u Istočnom Sarajevu koji bi zavrtanjem ventila također ostali bez plina.\nUkoliko BH Gas bude primoran pristati na jednostrano povećanje cijena transporta plina kroz Srbiju i Republiku Srpsku, njegova cijena će značajno rasti. Prve procjene govore da bi nakon primjene novih tarifa plin kojim se potrošači u FBiH snabdijevaju preko BH Gasa poskupio za 30 odsto, a od naredne godine čak i za 50 odsto. Korištenje plina po tim cijenama bilo bi nerentabilno, a postoje indicije da je upravo to i osnovni cilj kako bi se u budućnosti na tržište Federacije BiH plasirao plin iz novog postrojenja kod Zvornika za koje se tokom gradnje tvrdilo da će snabdijevati potrošače u RS-u. Riječ je o, kako su investitori najavili, novoj vrsti energije koja do sada nije bila prisutna na tržištu u BiH. Postrojenje u Zvorniku Gaspromova je investicija vrijedna oko 140 miliona maraka u kojem će se proizvoditi tzv. ukapljeni plin. Osnovna razlika između ovog i običnog prirodnog plina je što se ukapljeni može transportovati bez plinovoda, brodovima i vozilima namijenjenim za tu svrhu. Postoje indicije da iza cijele investicije stoje i predstavnici najužeg državnog vrha Srbije i vlasti u RS-u koji su i inicirali koordinirano poskupljenje transporta plina BH Gasu. Poskupljenjem na način kako to predlažu firme iz RS-a došlo bi se u apsurdnu situaciju u kojoj je plin transportovan kamionima jeftiniji od onog iz plinovoda, a Federacija BiH trenutno nema alternativu za plin koji se doprema iz Srbije. Za to nije krivac BH Gas na koji iz Vlade FBiH pokušavaju prebaciti odgovornost. Najlakše je reći, kako je to učinio ministar industrije i energetike u FBiH Nermin Džindić, da se BH Gasu daje nalog da ispuni svoje obaveze, a da prethodno nisu urađene analize šta to znači u praksi. Nesposobnost da se uhvate ukoštac sa strateškim problemima kao što je osiguranje alternativnih kanala za nabavku plina vlast bi da prikrije smjenom rukovodstva BH Gasa. Pri tome u Vladi zaboravljaju da predviđeno poskupljenje može ustvari značiti i propast BH Gasa, ali i dijela privrede koja je u plinu vidjela jeftini energent.\nNije BH Gas kriv što su koalicioni partneri u Vladi FBiH stopirali gradnju gasovoda iz Hrvatske prema Pločama koja je zaustavljena kod Travnika. Ovih dana se intenzivno radi na reaktiviranju ovog projekta, s tim da u najboljem slučaju ne može biti završen u narednih pet-šest godina. Dovoljno dugo da se na prodaji plina iz Zvornika u Federaciju BiH dobro zaradi. Ono što se u javnosti često zanemaruje je i mogućnost da je postrojenje u Zvorniku ruski odgovor na gradnju LNG terminala na sjeveru Hrvatske koji će služiti za dopremanje američkog plina brodovima do Evrope.\nProblemom vezanim za tarife i obustavu gasa trenutno se bave entitetski organi izvršne vlasti, tačnije federalni ministar energetike Nermin Džindić i ministar energetike i rudarstva RS-a Petar Đokić. Poseban problem predstavlja i nedostatak zakona na državnom nivou s obzirom na to da je Ustavom BiH, odnosno njegovim članom 3, jasno definisano kako je transport gasa nadležnost institucija BiH. Donošenju zakona na državnom nivou protive se predstavnici RS-a koji kažu da je riječ o prenosu nadležnosti. Ono o čemu se šuti je da BiH jedina u Evropi ima više regulatora za transport i snabdijevanje plinom. Uz ovo entiteti se godinama ne mogu dogovoriti ni ko će vratiti oko 100 miliona duga Rusiji za plin utrošen u ratu. Zato nikoga ne bi trebalo začuditi da građani i privreda ostanu bez plina jer oni odavno nisu briga političkih elita koje u svemu traže način za ostvarenje vlastite koristi.\n18 uhapšenih u akcijama Fokus i Trebević: Pretresi na području Zvornika, Vlasenice, Pala, Sokoca...\n22/05/2018 u 9:29 h\n15/04/2018 u 11:54 h


Ministarstvo energetike: Bivši direktor Grčić oštetio EPS za 500 miliona evra | Luftika\nBivši direktor „Elektroprivrede Srbije“ (EPS) Milorad Grčić je, zloupotrebom službenog položaja i nesavesnim radom, ugrozio energetsku i državnu bezbednost Srbije i naneo štetu budžetu u iznosu od preko 500 miliona evra, piše u krivičnoj prijavi koju je protiv njega podnelo Ministarstvo rudarstva i energetike, a koju poseduje KRIK.\nMinistarstvo je prijavu podnelo zbog havarija koje su se dogodile u TENT-u i Kolubari krajem prošle godine.\nMinistarstvo je krajem decembra Tužilaštvu za organizovani kriminal podnelo krivičnu prijavu protiv Grčića u kojoj navodi da je počinio niz prestupa – zloupotrebu službenog položaja, prekoračenje ovlašćenja i nesavesno postupanje.\nSve to, kako tvrdi, dovelo je do havarija koje su izazvale nestanak grejanja u Obrenovcu.\nOn je, kako tvrdi ministarstvo, tvrdio da je sve spremno za zimsku sezonu, da su obezbeđene potrebne količine uglja zadovoljavajućeg kvaliteta, da će se proizvoditi dovoljno struje i da neće biti potrebe da se ona uvozi – što se pokazalo kao neistinito.\nNedovoljna količina uglja, kao i nekvalitetan ugalj pomešan sa blatom koji je zagušio kanale za snabdevanje kotlova, izazvali su krizu u sistemu sredinom decembra.\nSve do havarije, kako navode, EPS nije dostavljao nijedan podatak da je sistem u problemu.\nPodaci koje su predstavnici EPS-a slali bili su nepotpuni, selektivni i potpuno neistiniti, piše u prijavi i navodi se da je rezultat toga je bio ispad iz rada svih blokova TENT-a i Kolubare sem dva.\nOsim toga, u prijavi se navodi da je EPS do maja prošle godine proizveo više električne energije nego što je bilo planirano i da je tu struju izvezao.\nMeđutim, umesto da tada po povoljnim cenama obezbedi zalihe za zimsku sezonu, rukovodstvo EPS-a to nije učinilo – pa je EPS u decembru megavat-sat plaćao 311 evra, umesto 50 evra koliko je koštao u maju.\nZorana Mihajlović postala je ministarka energetike u oktobru 2020, a posle nekoliko meseci najavila je promene u elektroenergetskim preduzećima.\nIsticala je tada da ukoliko u EPS ne budu uložene milijarde evra, to preduzeće neće moći da opstane.\nMilorad Grčić i Zorana Mihajlović / Foto: eps.rs\nSukob između nje i Grčića izbio je sredinom prošle godine – navodno u vezi sa tim u kom pravcu treba da ide razvoj ovog državnog preduzeća.\nMihajlović se usprotivila izgradnji „Kolubare B“ i zalagala za dalje ulaganja u obnovljive izvore energije.\noznakeeps grčić milorad grčić tent zorana mihajlovic


Republika / Kena nezadovoljan gašenjem DS u Smederevskoj Palanci: Raspušten najbolji odbor, tri puta bolji od stranke\nponedeljak, 3. 6. 2019.| 17:28\nPoslanik DS Radoslav Milojičić Kena potvrdio je da je odbor te stranke u Smederevskoj Palanci raspušten, ali nije želeo da komentariše tu odluku, rekavši da pitanje o razlozima za raspuštanje nije pitanje za njega.\nMilojičić je za Tanjug rekao samo da je raspušten "najbolji odbor DS, sa tri puta boljim rezultatima od stranke".\nUpitan o razlozima za raspuštanje odbora, Milojičić je rekao da je to nije pitanje za njega, već za nekog drugog.\nBlic je preneo da je Izvršni odbor DS raspustio je svoj odbor u Smederevskoj Palanci kojim je praktično rukovodio poslanik Radoslav Milojičić Kena, a da je odluka doneta nakon sednice Glavnog odbora u nedelju, gde je Milojičić kritički govorio o dešavanjima u stranci.\nGde je DS bila 2008. kada je 50 žena ubijeno? Zorana brutalno odbrusila opoziciji\nPredsednik Izvršnog odobra Demokratske stranke Dušan Kostadinović je za Blic rekao da je odbor u Smederevskoj Palanci raspušten jer je "neaktivan".\nKostadinović je kazao da je u nedelju na sednici Izvršnog odbora stranke raspušteno nekoliko odbora.\n- Odluka je doneta uz poštovanje svih stranačkih procedura, nijedan član nije glasao protiv. Raspuštanje nema ni na koji način veze sa Radoslavom Milojičićem, koji i nije predsednik odbora, već isključivo s tim što je odbor potpuno nefunkcionalan već neko vreme - rekao je Kostadinović.\nRadoslav Milojičić Radoslav Milojičić Kena Poslanik DS Demokrate Demokratska stranka Smederevska Palanka\nMILOJIČIĆ: Jeremić laže, DS neme nikakve veze sa SNS!


Poklukar: Kovid propusnice jedina alternativa karantinu\nTanjug 7. oktobra 2021. 20:01\nLJUBLJANA – Slovenački ministar zdravlja Janez Poklukar rekao je danas da je uvođenje kovid propusnica bila jedina alternativa novom karantinu.\nPravilo za kovid propusnice koje podrazumeva oporavljene, testirane na kovid i vakcinisane protiv kovida (PCT) znači razliku između života i smrti više od 1.000 ljudi, poručio je Poklukar i pozvao na jedinstvo, toleranciju i vakcinaciju, prenosi agencija STA.\nMinistar zdravlja je na konferenciji za novinare rekao da je situacija u slovenačkim bolnicama stabilna, te da se broj pacijenata sa kovidom poslednjih dana blago smanjio.\nNapomenuo je da je zahtev za PCT uveden kako bi se sprečilo povećanje reprodukcije virusa, te da je odluka doneta na osnovu iskustva koje su imali pre godinu dana, kada se broj reprodukcija povećao za 100 odsto za mesec i po dana.\n„Uvođenje pravila PCT-a bilo je stoga alat koji smo imali za održavanje normalnog života. Jedina druga alternativa bila je potpuno zatvaranje, koje niko od nas više ne može da zamisli, koje niko od nas ne želi i koje kao društvo sebi ne možemo više da priuštimo“, istakao je Poklukar.\nMinistar je napomenuo da je do sada od posledica korona virusa umrlo 4.910 ljudi, te da je epidemiološka situacija u zemlji ozbiljna i da se ne sme potceniti.\nTakođe je priznao da vakcine protiv virusa imaju nuspojave i da ne pružaju 100 odsto zaštitu od infekcije, ali poručio je i sledeće:\n„Virus je mnogo smrtonosniji od vakcine, koja ima izuzetno retke nuspojave kod retkih pojedinaca.“\nOn je pozvao ljude da se raspitaju o vakcinaciji kod stručnjaka i da znanjem prevaziđu strah, te da se vakcinišu i na taj način „omoguće da budemo sigurni kao društvo“.


Mercedes-Benz GL klase test Predstavljamo\nDugo očekivani naslednik legendarnog Mercedes-Benz G-wagena je predstavljen na januarskom Salonu automobila u Detroitu, u obliku nove GL klase\nKao mesto premijere nove Mercedes-Benz GL klase, isto kao i u slučaju ML klase, nije slučajno izabran baš Detroit. Naime, do sada najveći terenski automobil sa znakom trokrake zvezde će se proizvoditi u fabrici Mercedesa u državi Alabama, SAD, u kojoj se, pored pomenutog ML-a, proizvodi i nedavno predstavljena R klasa.\nIzgled GL klase, kako spoljašnjost tako i enterijer, se najvećim delom oslanja na uspešna rešenja koja su već viđena na, za jedan broj manjem, terencu ML klase. Doduše, postoje određene razlike koje se mahom odnose na izgled prednjih farova, većoj količini hromiranih delova i nešto konzervativnijem izgledu profila i zadnjeg dela karoserije.\nSa dužinom od 5088 mm, širinom od 1920 mm i visinom od 1840 mm, GL klasa je svakako istaknuta pojava, kako na asfaltu, tako i van njega. Zahvaljujući tako velikim dimenzijama karoserije, opasnost od zamene ovog velikog terenskog automobila sa nekim drugim modelom, pa bio on i ML klasa, praktično ne postoji.


RTS :: Gujon za RTS: Srbi u regionu i dijaspori imaju samo Srbiju koja treba da bude uz njih\nDruštvo Gujon za RTS: Srbi u regionu i dijaspori imaju samo Srbiju koja treba da bude uz njih\nsubota, 28. nov 2020, 08:40 -> 08:56\nVlada je imenovala Arnoa Gujona za vršioca dužnosti direktora Uprave za saradnju s dijasporom i Srbima u regionu, koja je u sastavu Ministarstva spoljnih poslova. Gujon za RTS navodi da mu je čast što je imenovan da bude veza Srba u rasejanju sa maticom Srbijom.\nArno Gujon je naveo da ga je poziv da bude na čelu Uprave za saradnju s dijasporom i Srbima u regionu iznenadio, ali i da je to za njega veliko priznanje i čast.\n"Čast mi je što ću moći da radim sada uz državu Srbiju, u državi Srbiju, za Srbiju i Srbe i ne samo na Kosovu i Metohiji, već u celom regionu i dijaspori", kazao je Gujon gostujući u Jutarnjem dnevniku RTS-a.\nNaveo je da će mu prioritet biti da se upozna sa radom u državnoj upravi.\n"S obzirom da je korona veliki problem za putovanja, verovatno ćemo da se usredsredimo na region, zato što ćemo tamo lakše putovati, zato što sledeće godine ide popis stanovništva u mnogim zemljama regiona i to je važno pitanje za opstanak Srba u zemljama okruženja", naveo je Gujon.\nIstakao je da je popis važan i zbog očuvanja identiteta, kulture, jezika i za poboljšanje položaja Srba u okruženju.\nGujon je naveo da je potrebno pratiti položaj Srba u zemljama regiona i slučajeve diskriminacije.\n"Biti Srbin bilo gde u svetu, a pogotovo na Balkanu, gde su Srbi konstitutivni narod, treba da bude ponos, a niko ne može da se stidi svog porekla. Ja sam ponosan da su moja deca, moje ćerke i Francuskinje, ali i Srpkinje. To treba da bude slučaj svugde - i u Hrvatskoj i u Makedoniji i u svim drugim zemljama", rekao je Gujon.\nArno Gujon je osnivač nevladinih organizacija "Solidarnost za Kosovo" i "Inicijativa za natalitet i ostanak mladih u Srbiji". Realizovao je brojne akcije pomoći srpskom narodu na Kosmetu i bio je aktivan na širenju istine o događajima na prostorima bivše Jugoslavije.\n"Srbi, i u regionu i u dijaspori, imaju samo Srbiju i Srbija treba da bude uz njih. Čast mi je što sam imenovan da ja budem ta veza između Srba iz rasejanja i regiona sa maticom Srbijom", kazao je Gujon.


Liga Šampiona: Barselona - Mančester Junajted (Najava meča i predlog za klađenje) - Sportske novosti\nNaslovna Fudbal Najave i prognoze Fudbal Liga Šampiona: Barselona – Mančester Junajted (Najava meča i predlog za klađenje)\nLiga Šampiona: Barselona – Mančester Junajted (Najava meča i predlog za klađenje)\nU utorak veče na programu su prve dve revanš utakmice u okviru 1/4-finala Lige Šampiona u kojem se sastaju Juventus i Ajaks, odnosno Barselona i Mančester Junajted. U ovom članku ćemo analizirati susret između španskog prvaka i engleskog giganta…\nBARSELONA je ostvarila kapitalnu prednost u prvom duelu, jer su kao gosti savladali engleskog predstavnika sa 0:1 (autogol Luka Šoa u 12. minutu igre), te revanš utakmicu dočekuju sa velikom prednošću na svojoj strani. Iako, je samo jedan gol prednosti za španskog prvaka, sada igraju na svom terenu (što je itekako značajan faktor kada je Barselona u pitanju), gde prikazuju, ali i ostvaruju dosta bolje rezultate nego na strani, što pokazuje i podatak da su pobedili na 33 od poslednjih 39 domaćih utakmica u sklopu ovog takmičenja. Nema sumnje da će domaći igrači veoma ozbiljno pristupiti predstojećem meču kako ne bi im se ponovila situacija iz prošle sezone, kada su upravo u ovoj fazi takmičenja “ispustili” tri pogotka prednosti u revanšu protiv rimskog kluba, Rome. Stil igre Barselone je svima nama veoma dobro poznat, pogotovo kada igraju na svom stadionu, gde uvek idu na pobedu protiv bilo kog rivala, i sposobni su da postignu nekoliko pogodaka svakom protivniku. Na ovoj utakmici biće oslabljeni neigranjem – T.Vermaelen (defanzivac), Rafinha (vezista).\nOčekivani sastav (4-3-3) – M.Ter Stegen – J.Alba, C.Lenglet, G.Pique, N.Semedo – S.Buskets, I.Rakitic, A.Melo – P.Coutinho, L.Messi, L.Suarez\nMANČESTER JUNAJTED se uzda u novo “čudo”, kao u predhodnoj fazi takmičenja kada su uprkos porazu na svom terenu (0:2) u revanš susretu napravili veliko iznenađenje i savladali favorizovani Paris Sen Žermen rezultatom 1:3 i tako plasirali se u 1/4-finale. Prvu utakmicu odigrali su dosta slabo u fazi napada (nisu imali nijedan udarac u okvir gola), ali sada moraju da pruže svoj maksimum i najbolje izdanje kako bi imali šansu da eventualno izbore plasman u polufinale. Popularni “Crveni Đavoli” se uzdaju u dobre partije i pobede protiv jakih timova koje su tokom ove sezone beležili na gostovanjima – trijumfi protiv Juventusa i Paris Sen Žermena u Ligi Šampiona, kao i pobede u susretima nad Totenhemom, Arsenalom i Čelzijem u sklopu nacionalnih takmičenja. Njima samo najmanje jedan postignut pogodak i pobeda na ovom susretu “igra”, te od engleskog velikana očekujemo dosta kvalitetniju predstavu (pre svega u fazi napada), nego što je to bio slučaj u prvom meču. Za goste neće nastupiti – L.Shaw (defanzivac), E.Bailly (defanzivac), A.Valencia (defanzivac), A.Herrera (vezista), dok je neizvestan nastup – N.Matic (vezista).\nOčekivani sastav (4-3-3) – D.De Gea – A.Young, V.Lindelof, C.Smalling, D.Dalot – S.McTominay, Fred, P.Pogba – J.Lingard, M.Rashford, R.Lukaku\nMišljenje urednika: Barselona je favorit ne samo za prolazak u polufinale Lige Šampiona, već i za novi trijumf na ovoj utakmici. Domaćini zasigurno neće braniti stečenu prednost, nego će pred svojim fanovima pokušati da stignu do nove pobede. Španski prvak će diktirati tempo igre, njima prepoznatljiv i pokušati da savladaju protivničnog golmana kako bi otklonili svaku dilemu koja postoji oko “putnika” u narednu rundu takmičenja. Sa druge strane, engleski velikan mora da pokuša da odigra otvorenije i ofanzivnije u nameri da postigne pogodak koji im je neophodan, uprkos tome što bi tako ostavili više prostora za opasne napade domaćina, ali druge opcije gosti nemaju, nego moraju da pobede na ovom susretu i odigraju na gol više od svog rivala.\nGlavni sudija – Felix Brych (Nemačka)\nUtakmica je na programu u utorak sa početkom od 21h na stadionu “Camp Nou”.\nPrethodni tekst[PREMIUM] Najava Premier lige – 31. kolo (utorak)\nSledeći tekstŠta da očekujemo od ovog susreta?


Pozitivna lista proširena za 31 lek - PRess Serbia | PR PRess team\nNa listi ima novih lekova koji do sada nisu išli na teret zdravstvenog fonda, ali i paralela – farmaceutskim formulama koje već postoje na listi i izdaju se na recept.\n“To su lekovi za hematološka oboljenja, infektivna oboljenja i oboljenja očiju za koje već postoje lekovi na listi, međutim, izašle su nove, savremene terapije koje smo uvrstili u listu”, rekla je za Tanjug direktorka RFZO Sanja Radojević Škodrić.\n“Inovativna terapija biće uvedena za lečenje obolelih od tumora koji se javlja kod žena sa specifičnom mutacijom gena, odnosno žene se rađaju sa genetskom predispozicijom za razvoj tog tumora. Ova grupa pacijenata do sada nije imala nijedan savremen lek za lečenje”, rekla je ona.\n“Snižene su cene za 98 odsto lekova sa pozitivne liste. To sniženje se kreće od 0,86 do 55,96 odsto za pojedine lekove”, rekla je Sanja Radojević Škodrić.\nTagovilekovi lekovi na recept lista lekova na recept pozitivna lista rfzo


Stefanović: Većina mera za unapređenje izbornih uslova može da se sprovede do narednih izbora, a neke mogu i za sedam dana | Insajder\nStefanović: Većina mera za unapređenje izbornih uslova može da se sprovede do narednih izbora, a neke mogu i za sedam dana\nMinistar unutrašnjih poslova i šef radne grupe za unapređenje izbornih uslova Nebojša Stefanović izjavio je da većina mera koje je ta radne grupa predložila na prošlom sastanaku vlasti i opozicije može da se sprovede do narednih izbora, u naredna dva do tri meseca, a neke mere mogu i za sedam dana.\nStefanović je za RTS rekao da se njihovi predlozi odnose na biračke spiskove, funkcionersku kampanju, obuke za članove RIK-a, medije. On je naveo da je vlast želela da kroz konkretnu ponudu menja zakone o finansiranju političkih aktivnosti i o borbi protiv korupcije, “što su dve suštinske promene”.\nStefanović je istakao da žele da pokažu spremnost da se razgovara o svemu onome što Vlada može da učini uredbama i zaključcima, o izmeni zakona i donošenju podzakonskih akata.\n“Mislimo da možemo da učinimo korak napred kojim će izborni uslovi biti poboljšani”, naveo je Stefanović.\nOn je ponovio nove mere predviđaju da će, ako postoji sumnja građana da je neko glasao umesto njih, građani moći da imaju uvid u izvod iz biračkih spiskova “kako bi se uverili da je njihova kolona prazna i da niko nije iskoristio njihovo pravo umesto njih, ako nisu glasali”. Stefanović je rekao i da se previđa i obuka koje će RIK sprovesti za svoje članove, ali i javna obraćanja “koja će pomoći građanima da shvate koja su njihova prava”.\nOn je dodao da se pooštravaju i sankcije i da se predviđa da Agencija može da izrekne novčane kazne i da u roku od pet dana mora da se izjasni o primedbama na koje je ukazano.\n“Ne verujem da je ustavno moguće odložiti redovne izbore”\nKada je reč o medijima, Stefanović je naveo da je više puta tokom razgovora vlasti i opozicije rekao da vlast nema ideju da bude uređivač RTS-a ili neke druge televizije, ali da može da se založi za dijalog RTS-a sa svim parlamentarnim strankama kako bi se razgovaralo o svemu što misle da je važno da bude deo programa RTS-a.\nOn je dodao da “njima ništa neće biti dovoljno osim ideje da Aleksandar Vučić ne može da učestvuje na izborima” i, kako je rekao, da postanu ministri bez izbora.\nMere o kojima je Stefanović danas govorio predstavljene su pre četiri dana na okruglom stolu predstavnika vlasti i dela opozicije. On je tada rekao da će konačan set mera biti predstavljen u ponedeljak, odnosno danas.\nStefanović je izjavio da je njegova stranka sprema da podrži ubrzanu proceduru izbora nedostajućih članova REM-a i formiranje nadzornog odbora u Skupštini Srbiji koji će pratiti rad štampanih medija i internet.\nNa šestom okruglom stolu tema je bila unapređenje biračkog prava, odnosno kupovina glasova i manipulacija glasačkim listićima, dok se na petom govorilo o biračkom spisku.


REDOVI NA SAJMU Počelo uređenje hale 3 | Happy BSC portal\nU hali 3 biće postavljeno 30 punktova za vakcinaciju, a 48 lekara i 56 medicinskih sestara radiće u dve smene, od 8 do 20 časova. Prema Vesićevim rečima, u toj hali moći će da se vakciniše između 8.000 i 10.000 ljudi dnevno.\n- Ako se uzme u obzir da se u hali 11 vakciniše oko 3.000 ljudi dnevno, od sledeće sedmice na Sajmu će moći da se vakciniše između 11.000 i 13.000 građana Beograda dnevno - rekao je Vesić je za Tanjug.\n- To će omogućiti da svi građani i građanke Beograda budu vakcinisani. Danas počinjemo sa radovima na adaptaciji hale, rok je do utorka, ali se nadamo da ćemo završiti do ponedeljka i da će tada početi vakcinacija u hali 3 - kazao je Vesić.\n- Ispred hale je i nadstrešnica tako da oni koji čekaju neće biti izloženi kiši ili snegu. Ulaziće se na jedan ulaz, a izlaziti na drugi, tako da se neće stvarati gužve i na taj način će veći broj ljudi biti vakcinisan - rekao je Vesić.\nKako kaže, u zavisnosti od interesovanja građana za vakcinaciju otvaraće se novi punktovi, poput Hale sportova na Novom Beogradu. Vesić je naveo da se oko 200.000 Beogađana prijavilo putem portala e-Uprava za vakcinaciju što, kako je ocenio, pokazuje da su građani odgovorni i da ćemo uz masovnu imunizaciju uspeti da izađemo iz ove krize.\n- Imamo dovoljno vakcina, predsednik Aleksandar Vučić je obezbedio milion kineskih vakcina, a stižu i ruske vakcine. U Srbiji se sprovodi masovna imunizacija, dok je u EU vakcinacija stala, što znaci da smo zahvaljujući našoj diplomatiji uspeli da nabavimo veliki broj doza - naveo je Vesić.


Tanjug 2. avgusta 2021. 11:19\nKABUL – Predsednik Avganistana Ašraf Gani je za ubrzano pogoršanje bezbednosne situacije u Avganistanu okrivio „iznenadnu“ odluku Sjedinjenih Država da povuku svoje trupe, ali je poručio da njegova vlada ima plan da u roku od šest meseci dovede situaciju pod kontrolu.\nTalibanski pobunjenici su u poslednjih nekoliko dana ušli u glavne gradove tri provincije, usred ubrzanog napretka širom zemlje, a nakon što je Vašington saopštio da planira potpuno povlačenje trupa do septembra, prenosi agencija Rojters.\n„Trenutna situacija je posledica iznenadne odluke o povlačenju međunarodnih trupa. Imali smo neočekivanu situaciju u poslednja tri meseca“, rekao je Gani u obraćanju avganistanskom parlamentu.\nMeđutim, avganistanska vlada, kako je rekao, ima bezbednosni plan kako bi situaciju stavila pod kontrolu u roku od šest meseci, a Sjedinjene Države su, prema njegovim rečima, podržale taj plan.\nMirovni pregovori između avganistanske vlade i talibanskih predstavnika počeli su prošle godine u Dohi, glavnom gradu Katara, ali nisu postignut znacajniji napredak ni nakon nekoliko rundi.\nDve strane su se, međutim, na nedavnom sastanku u Dohi obavezale da će ubrzati pregovore.\nGani je rekao da militanti nisu prekinuli veze sa terorističkim grupama i da su pojačali napade na žene i aktiviste civilnog društva.


U Kragujevcu prikupljeno 5 tona elektronskog otpada - Stakleno Zvono e-TV magazin\nby Stakleno Zvono · December 31, 2010\nU zajedničkoj akciji prikupljanja elektronskog otpada koju je organizovao Grad Kragujevac u saradnji sa reciklažnim centrom za električni i elektronski otpad ”Božić i sinovi”, Đački parlament Prve kragujevačke gimnazije i Škola sa domom učenika za decu oštećenog sluha, prikupljeno je oko 5 tona rashodovane električne i elektronske opreme.\nOve institucije su za veoma kratko vreme, prikupile sav popisan elektronski otpad koji su imali i na taj način rešili problem sa tom vrstom otpada koji je često svoje mesto nalazio po hodnicima i podrumima. Krajem januara planiramo da u Kragujevcu napravimo još jednu sličnu akciju i zato pozivamo sva javna komunalna preduzeća i ustanove, ali i institucije u gradu da nam se pridruže i da nakon redovnih godišnjih popisa prikupimo još veću količinu ove opreme koja više nema nikakvu funkciju – istakao je Srđan Matović, član Gradskog veća za zaštitu životne sredine, održivi razvoj i saradnju sa udruženjima. Ideja nam je da tokom godine postoji dan u mesecu, gde će na određenoj lokaciji kragujevčani i institucije moći da se oslobađaju elektronskog i električnog otpada – dodaje on.\nKompanija ”Božić i sinovi” očekuje da će se ovoj akciji prikupljanja elektronskog otpada u Kragujevcu, priključiti i druge škole i institucije, pa će i rezultati biti dobri. Osim ove akcije u decembru su organizovali prikupljanje elektronskog otpada na nivou Vojvodine gde se priključilo 10 gradova, a prikupljeno je oko 100 tona rashodovane električne i elektronske opreme.\nDragan Kokanović – menadžer kompanije ”Božić i sinovi”\nAkcija prikupljanja elektronske i električne opreme je u začetku jer je tek ove godine na snagu stupio novi pravilnik o upravljanju opasnim otpadom i da se sa ovakvim akcijama počelo tek pre par meseci. Rezultati su mali ali zadovoljavajući – ističe Dragan Kokanović, menadžer kompanije ”Božić i sinovi”, ali u budućnosti treba više raditi na edukaciji građana i kako bi se stvorila navika i podigla svest ljudi o pravilnom odlaganju ove vrste otpada.\nInače u kompaniji ”Božić i sinovi” kažu da su u 2010. godini, na teritoriji Srbije, prikupili oko hiljadu tona elektronskog i električnog otpada.\nTags: akcijae-otpadeko vestiKragujevacOdrživi razvojskola\nNext story KG eko bilten broj 8\nPrevious story NAGRAĐENI „ČUVARI PRIRODE“


Tim italijanskih naučnika istraživao je ostatke jedne žrtve. U njihovom izveštaju navodi se da su pronađeni ostaci staklaste crne materije u lobanji jednog muškarca. Istraživači veruju da je ova materija mozak pretvoren u staklo.\nDo ovakvog procesa dolazi kada materija sagori na veoma visokoj temperaturi, a zatim se brzo ohladi. Žrtva za koju se veruje da je bio muškarac u srednjim dvadesetim godinama, pronađena je u drvenom krevetu, zatrpana vulkanskim pepelom. Analiza ugljenisanog drveta pored tela pokazuje da je temperatura iznosila 520 stepeni celzijusa! Ostaci, u obliku staklastog materijala iz glave žrtve, proteina ljudskog mozga i masnih kiselina koje se nalaze u ljudskoj kosi, ukazuju na termički očuvano tkivo ljudskog mozga pretvorenog u staklo.\nTokom erupcije vulkana, Herkulanum je bio u oblaku dima i vrelih gasova, zatrpan komadićima stena i pepelom. Ovaj materijal ugljenisao je i očuvao delove grada, uključujući skelete stanovnika.


Ćosić: Ove godine radimo na bitnim projektima\tIstaknuto\nSrijeda, 16 Maj 2018 22:39\nPovodom Dana i krsne slave opštine Istočno Novo Sarajevo večeras je u Kulturnom centru Istočno Novo Sarajevo održana Svečana akademija na kojoj su uručene povelje, priznanja i zahvalnice ljudima koji su učestvovali u doprinosu ove opštine.\nVladajuća koalicija u Skupštini opštine Istočno Novo Sarajevo ove godine izglasala je da se povelje opštine, kao najveća priznanja, dodijele premijeru Republike Srpske Željki Cvijanović i vršiocu direktora preduzeća ''Putevi RS'' Nenad Nešiću.\nNačelnik opštine Istočno Novo Sarajevo Ljubiša Ćosić rekao je da Spasovdan predstavlja idealnu priliku da se na jednom mjestu okupe sugrađani, prijatelji i svi ljudi sa kojima opština radi i funkcioniše tokom godine.\nĆosić je rekao da je ova godina investiciona za opštinu Istočno Novo Sarajevo i da se radi na veoma bitnim projektima koji će biti značajni za dvadeset i pedeset godina.\n"Gradimo novi gradski trg, dvije nove ulice, sportsku dvoranu, prirodni amfiteatar "Beli vuk" na Tvrdimićima, brojna igrališta, a završavamo i Dom zdravlja i pokrećemo novu poslovnu zonu", rekao je načelnik opštine Ćosić.\nĆosić je dodao da će od ove godine na ulicama Istočnog Novog Sarajeva raditi LED rasvjeta.\nOpština Istočno Novo Sarajevo večeras je Plaketu opštine uručila Ministarstvu za izbjegla i raseljena lica Republike Srpske, književniku Dušanu Zurovcu, džudo treneru Ljubiši Majdovu, Školi za osnovno muzičko obrazovanje Istočno Novo Sarajevo, Vatrogasnoj brigadi i Udruženju penzionera Istočno Novo Sarajevo.\nSvečanoj akademiji prisustvovali su građani Istočnog Sarajeva, poslanici u Narodnoj skupštini RS, sveštenstvo SPC, načelnici susjednih opština i lokalni privrednici iz našeg grada.\nPosljednja izmjena Srijeda, 16 Maj 2018 23:01\nViše iz kategorije: « Preventivne aktivnosti policije u cilju obezbjeđivanja školskih matura Spasovdan - Dan i krsna slava opštine Istočno Novo Sarajevo »


SKANDAL U NJEMAČKOJ KOMPANIJI: Uhapšen generalni direktor Vajerkarda | Banjaluka.net\nSKANDAL U NJEMAČKOJ KOMPANIJI: Uhapšen generalni direktor Vajerkarda\nGeneralni direktor kompanije Vajerkard (Wirecard) Markus Braun danas je uhapšen u Njemačkoj, zbog sumnje da je vjerovatno sam “duvao” bilans stanja i namještao transakcije kako bi kompanija postala privlačna investitorima i kupcima.\nNaime, revizor je otkrio da na računima firme fali 2,1 milijarda dolara, što je izazvalo skandal. Za samo tri dana, akcije kompanije su pale za 85 odsto, piše Telegraf.rs.\nKompanija je priznala da je revizori nisu uspjeli da nađu novac, jer vjerovatno nikada nije ni postojao.\nGeneralni direktor Markus Braun podnio je ostavku nakon što je revizor saopštio da ne može da locira novac, koji čini otprilike četvrtinu imovine kompanije. Braun je izjavio da je kompanija možda žrtva veće prevare.


Bojana Jovanovski Bojana u 2. kolu Kuala Lumpura\nKUALA LUMPUR - Srpska teniserka Bojana Jovanovski plasirala se u 2. kolo\nWTA turnira u Kuala Lumpuru (Malezija) pošto je jutros, za samo 42 minuta, savladala Tajlanđanku Tamarin Tanasugarn sa 6-0, 6-1. Dodaj novi komentar\nBojana ušla u Dohu\nDOHA - Srpska teniserka Bojana Jovanovski plasirala se u glavni žreb turnira u Dohi pošto je pobedila Katarinu Bondarenko iz Ukrajine sa 2:1,\npo setovima 6:0, 5:7, 6:4. Dodaj novi komentar\nPobeda Bojane Jovanovski\nDOHA - Naša teniserka Bojana Jovanovski savladala je u kvalifikacijama rivalku Čang sa 2:1 na turniru u Dohi (Katar).\nPoraz srpskih teniserki u Dubaiju\nDUBAI - Srpska teniserka Bojana Jovanovski nije uspela da se plasira u drugo kolo WTA turnira u Dubaiju, pošto je danas izgubila u startnom meču od Belgijanke Janine Vikmajer rezultatom 7:5, 3:6, 6:2. Dodaj novi komentar\nJelena, Ana i Bojana ostale na svome\nLONDON - Najbolja srpska teniserka Jelena Janković zadržala je osmo mesto na listi najuspešnijih igračica sveta (WTA) i ima 4.385 bodova, a na prošlonedeljnoj 19. poziciji opstala je i Ana Ivanović sa 2.405 poena.\nTenis: Melburn ostao bez Srpkinja\nMELBURN - Srpske teniserke Jelena Janković i Bojana Jovanovski izgubile su u drugom kolu Otvorenog prvenstva Australije u Melburnu. Posle ovih poraza u pojedinačnoj ženskoj konkurenciji na turniru u Melburnu više nema teniserki iz Srbije.\nJelena i Bojana nastavljaju borbu na Australijen openu\nMELBURN - Srpske teniserke Jelena Janković i Bojana Jovanovski plasirale su se danas u drugo kolo Otvorenog prvenstva Australije u Melburnu.\nLi Na pobedila Bojanu, pa osvojila Sidnej\nSIDNEJ - Kineska teniserka Li Na pobednica je WTA turnira koji je u Sidneju igran za nagradni fond od 618.000 dolara. Četvrtu titulu u karijeri Na je osvojila osvojila savladavši u finalu trećeg nosioca, Dodaj novi komentar\nSIDNEJ - Srpska teniserka Bojana Jovanovski nije uspela da se plasira u finale NJTA turnira u Sidneju, pošto je jutros u polufinalu izgubila od 8. nosioca, Kineskinje Li Na sa 2:0 po setovima 6:7, 3:6. Dodaj novi komentar\nSIDNEJ - Posle tri uzastopne pobede u kvalifikacijama, koje su joj omogućile učešće na glavnom turniru u Sidneju, srpska teniserka Bojana Jovanovski nastavila je u istom stilu i pobedom protiv Italijanke Flavije Penete (6-4, 6-1), ostvarila najveći uspeh u karijeri - plasman u polufinale jednog Dodaj novi komentar


Kia Motors je objavila prve zvani?ne fotografije novog Picanta, koji zadr�ava karakteristike simpati?nog gradskog mali�ana, ali sa drskijim, zrelijim i samouverenijim linijama. Sasvim novi Picanto je narastao u du�inu i ima ve?i me?uosovinski razmak, �to garantuje udobniju vo�nju i vi�e prostora.\nKia Picanto je pravo osve�enje na tr�i�tu malih gradskih automobila, ali tek nakon restajlinga� i pove?anja kvaliteta. Gepek je izuzetno mali, ali prostora za sedenje ima vi�e nego �to smo o?ekivali, a krug okretanje je impresivan, pa je idealan provla?enje kroz gradske gu�ve. Ipak, samo tri zvezdice za bezbednost.\nAveo Dacia Sandero Stepway Lamborghini Gallardo Mitsubishi Lancer Sport Sedan 1.5i alfa romeo alfa romeo 147 alfa romeo brera bmw x6 m bmw z29 chevrolet captiva citroen ds corsa opc coupe dokker euro ncap honda koncept m kazneni poeni kocnice koncepti lancia stratos m3 gts mansory mitsubishi i miev najbolji auto 2011 novosadski sajam opel meriva peugeot 106 peugeot popust raspored cilindara shelby suzuki hayabusa toybaru vision d yaris zimska oprema


Profesor Zlatan Bećić predsednik OO DSS u Smederevskoj Palanci: NA IZBORE ĆEMO SA DVERIMA – Palanačke novine\n–Uvek sam bio pobornik teze da nije bitno ko je iz koje političke stranke, kada se radi o lokalnom nivou – kaže Bećić\nPredsednik Opštinskog odbora Demokratske stranke Srbije u Smederevskoj Palanci, odnedavno je profesor Zlatan Bećić.\nReč je o politički iskusnom čoveku, koji je već obavljao određene funkcije u lokalnoj samoupravi. U novosnovanom odboru DSS našli su se i stari i novi članovi, pa su tako u njegovom sastavu – Novica Janković, Nebojša Radovanović, Dejan Petrović, Jelena Vujić, Slavko Pavlović…\nSa novim predsednik OODSS razgovarali smo o politici ove stranke, odnosima u koaliciji i planovima za predstojeće lokalne izbore.\nPalanačke: Sudeći prema aktivnostima Opštinskog odbora u Palanci, posle izvesnog zatišja, kao da se Demokratska stranka Srbije ponovo budi?\nBećić: To ste lepo primetili. Zaista se DSS na neki način budi. Činjenica je da je posle izbora 2012., posle svih događaja koji su usledili, posle ostavke Vojislava Koštunice, nastupilo izvesno previranje. Međutim, posle izbora novog rukovodstva, Sanda Rašković Ivić, na čelu Demokratske stranke Srbije, zaista se trudi da naša stranka ponovo zauzme onu poziciju na političkoj sceni Srbije kakvu je imala tokom, i neposredno posle demokratskih promena 2000. godine. Mislim da taj napor motiviše i članove stranke u mnogim opštinskim odborima, i da se zbog toga DSS ponovo budi. Prema tome, i u našoj opštini trudimo se da Demokratska stranka Srbije postane nezaobilazni faktor u društveno-političkom životu.\nPalanačke: Da podsetimo, Demokratska stranka Srbije se od drugih političkih partija, koje se takođe zalkažu za parlamentarizam i jačanje demokratskih institucija razlikuje po tome što u prvi plan stavlja nacionalne interese, a ne takozvane integrativne procese…\nBećić: Da. Demokratska stranka Srbije o tome ima izuzetno jasan stav. Iako je naša stranka ranije takođe delila stav o ulasku u Evropsku uniju, posle svega što se dogodilo, naše je mišljenje da je cena za to postala previsoka. Srbija boljitak ne bi trebalo da traži u okviru Evropske unije, već da se okrene nekim drugim tokovima. Ne kažem da bi bespogovorno trebalo pristupiti parnerima na Istoku, ali sigurno je da povlašćena trgovinska razmena sa Istokom ne podrazumeva ucene i uslovljavanja, a pogotovu ne zahtev za odustajanjem od suvereniteta nad određenim delovima naše zemlje. Suština je u tome da mi moramo da imamo neki svoj put, a mi smo svakako u Evropi, ne samo zbog svog geografskog položaja, nego i zato što je naša kultura utemeljena evropskim vrednostima. Sigurno je da moramo da očuvamo kontakte i sa zapadno-evropskim zemljama, da bi se Srbija i dalje razvijala, ali to nužno ne podrazumeva odustajanje od suvereniteta na Kosovu, i povinovanje drugim ucenama, koje podrazumeva proces pristupanja EU.\nPalanačke: Na lokalnom novou, kakav je odnos DSS sa aktuelnom opštinskom vlašću, i aktulenom opštinskom opozicijom?\nBećić: Samim tim što sam ja, kao predsednik OODSS, opštinski većnik, naša stranka praktično participira u vlasti. Što se tiče odbornika, ja moram da napomenem da tu vlada jedna sasvim specifična situacija. Naši su odbornici najpre bili opozicija aktuelnoj vlasti, a zatim su u onom periodu od dva, dva i po meseca, 2012. godine bili deo vlasti. U ovom trenutku, neki od odobrnika DSS su pristupili drugim srankama i odborničkim grupama. Jedan odbrnik je prešao u Socijaldemokratsku stranku Borisa Tadića, a jedna odbornica je nedavno pristupila grupi građana „Pet do dvanaest“. Oni su formirali zajedniču odborničku grupu, zajedno sa nekadašnjim odbornicima SNS-a, Majstorovićem i Vojnovićem. Gospodin Nikola Grujić, od samog formiranja ovog saziva Skupštine opštine, ostao je nekako usamljen, i ima neku svoju priču. I na kraju, tu je jedan odbornik koji je, prema informacijama kojima ja raspolažem, prešao u Srpsku naprednu stranku. I tako je nastala paradoksalna situacija, da Demokratsku stranku Srbije u lokalnom parlamentu zapravo ne zastupa nijedan odbornik.\nPalanačke: Da li je to dobro ili loše, uoči predstojećih izbora?\nBećić: To može da se posmatra iz više uglova. Sa jedne strane je loše kada nemate svoje predstavnike u lokalnom parlamentu, dok sa druge strane to može da bude i određena prednost uoči izbora, jer praktično nastupate – neću reći kao opozicija sadašnjoj vladajućoj koaliciji – ali to vam svakako pruža nekakvu prednost.\nPalanačke: Šta je vaša izborna platforma za lokalne izbore? Šta ćete ponuditi biračima?\nBećić: U našoj opštini ima veoma mnogo problema. Mi nismo pošteđeni onoga što se događa u Srbiji. To su standardni problemi na koje ćemo obratiti pažnju. Pre svega, problemi infrastrukturne i komunalne prirode. Mi ćemo se truditi da sve to rešavamo u zavisnosti od toga kako budemo prošli na izborima, a svakako ćemo se truditi da budemo bitan činilac pri formiranju naredne vlasti. Još uvek nemamo jasno definisanu pltformu na kojoj ćemo raditi, ali sešćemo, dogovorićemo se, razmotrićemo sve to i svakako ćemo se truditi da delujemo u onom smeru koji će obezbediti – iako to zvuči kao fraza – nekakav boljitak za građane Smederevske Palanke. Problema ima mnogo, a ako krenete da čeprkate po površini svega ovoga što nam se dešava, novi problemi izranjaju jedan za drugim. Ali nešto se svakako mora preduzeti. Moramo, pre svega, da doprinesemo da mladi ne odlaze iz naše opštine, tako što ćemo stovriti uslove da se ovde zaposle, da imaju uslove za normalan život. Sve to ćemo morati da radimo u saradnji sa budućim koalicionim partnerima, jer ne možemo da budemo toliko prepotentni da tvrdimo da ćemo mi pobediti na narednim izborima i da ćemo sami osvojiti vlast. Mi smo, naravno, otvoreni za saradnju sa svim političkim subjektima u našoj opštini, ali se prvenstveno, pri stupanju u koalicije, mora voditi računa o vitalnim interesima građana. Uvek sam bio pobornik teze da nije bitno ko je iz koje političke stranke, kada se radi o lokalnom nivou. Lokalna samuprava treba da bude servis građana, i zato treba pružiti priliku onim ljudima koji znaju da rade svoj posao. Svakako, Demokratska stranka Srbije u svojim redovima ima ljude koji su sposobni da iznesu taj teret, i koji su sposobni da učestvuju u rešavanju te lokalne problematike. Mislim da, s kim god budemo u koaliciji, da ćemo dati važan doprinos rešavanju gorućih problema. Mi u Smederevskoj Palanci trenutno imamo jedan blok partija koje čine sadašnju vlast, koji se nada da će ostati na vlasti, a sa druge strane imamo opoziciju, Srpsku naprednu stranku, koja funkcioniše tako kako funkcioniše. Siguran sam da u svim strankama ima kvalitetnih ljudi, i da se oni moraju izvući na površinu.\nPalanačke: Da li to znači da za sada ne razmišljate o preizbornim koalicijama?\nBećić: Znate kako, u Demokratskoj stranci Srbije na snazi je savez sa Dverima. Potpisana je platforma o saradnji. Tako da ćemo, verovatno, kako na republičkim, tako i na lokalnim izborima, ići zajedno sa Dverima. Razume se, ne isključujem pristupanje još nekih političkih opcija, koje sa nama dele stavove, a kako je reč o lokalnim izborima, nebitno je da li će se oni u potpunosti slagati sa našim političkim načelima. Važno je da se ljudi, koji misle da mogu da doprinesu, uključe u tu koaliciju.\nPalanačke: Kakav stepen autonomije možete dobiti od Centrale, kada je reč o lokalnoj politici i sklapanju koalicija?\nBećić: Koliko je meni poznato, Centrala ne diktira uslove za sklapanje koalicija na lokalnom novou. To je prepušteno opštinskim odborima, i mi tu nemamo nikakva striktna ograničenja. Barem je do sada bila takva praksa.\nPalanačke: Hoće li vaša predsednica, Sanda Rašković Ivić, uskoro posetiti našu opštinu?\nBećić: Ja se nadam da će predsednica DSS uskoro biti naš gost, pa će biti prilike da i sa njom porazgovarate.\nSasha Radojevic kaže:\n11 novembra, 2015 u 22:12\nA gde su vam Kusacani gospodo?Oni koji su odrzali DSS u Palanci punih dvadeset godina.Ili pravite gradski DSS.\nNext story Breme\nPrevious story Profesori i učenici


Pet iranskih tankera sa 1,5 miliona barela nafte plovi ka Venecueli gde će ih dočekati ratna mornarica te zemlje kako bi sprečila eventualni pokušaj SAD da ih zaustavi.\nTankeri koji su početkom maja prošli kroz Suecki kanal trebalo bi da stignu na odredište narednih dana sa preko potrebnom naftom za Venecuelu. Ministar odbrane Venecuele Vladimir Padrino rekao je da će ih vojska dočekati u ekskluzivnoj ekonomskoj zoni koja se prostire 370 kilometara od njene obale.\n-Kad uđu u našu ekonomsku zonu, pratiće ih brodovi i avioni vojske Venecuele da ih pozdrave i zahvale iranskom narodu na saradnji i solidarnosti, rekao je Padrino.\nOpozicioni lider Huan Gvaido tvrdi da su venecuelanski zvaničnici platili naftu Iranu "krvavim zlatom" iz neformalnih rudnika u džunglama na jugu zemlje u kojima je bilo masivnih zločina kriminalnih bandi koje se bore za teritoriju.\nSAD, koje su uvele sankcije Venecueli i Iranu navodno razmatraju korake kako sprečile isporuku. Stalni predstavnik Venecuele pri UN Samjuel Monkada istakao je nedavno da su tankeri "civilni brodovi koji nose vitalnu robu za narod" i da dolaze "iz zemlje koja legalno trguje" sa Venecuelom.\n-Zabrana da ovakvi brodovi stignu u naše luke usred pandemije predstavlja zločin protiv čovečnosti, rekao je Monkada u Savetu bezbednosti UN.\nIran je takođe upozorio da će snažno odgovoriti ako tankeri budu blokirani. Za to vreme brodovi američke mornarice i obalske straže patroliraju Karipskim morem u misiji presretanja ilegalnog krijumčarenja narkotika.\nAmerički zvaničnici osim toga što su izrazili negodovanje zbog iranske isporuke nafte Venecueli, nisu objavili eventualne planove za zaustavljanje iranskih tankera.


Korona virus: U Srbiji manje zaraženih, u Izraelu više od polovine zaraženih su deca, britanski ministar naziva obaveznu vakcinaciju neetičnom - Glas Šumadije\nNaslovna > BBC News na srpskom > Korona virus: U Srbiji manje zaraženih, u Izraelu više od polovine zaraženih su deca, britanski ministar naziva obaveznu vakcinaciju neetičnom\nKorona virus: U Srbiji manje zaraženih, u Izraelu više od polovine zaraženih su deca, britanski ministar naziva obaveznu vakcinaciju neetičnom\n09/12/2021 284Ostavi komentar na Korona virus: U Srbiji manje zaraženih, u Izraelu više od polovine zaraženih su deca, britanski ministar naziva obaveznu vakcinaciju neetičnom\nDok u Srbiji pada broj novozaraženih korona virusom, Austrija najavljuje popuštanje određenih mera, a britanski premijer Boris Džonson poručuje da vlada ne može stalno da uvodi nove restrikcije jer jedan deo stanovništva odbija da se vakciniše.\nPrema najnovijim zvaničnim podacima od četvrtka, 9. decembra, u Srbiji je u poslednja 24 časa preminulo još 39 ljudi, a registrovano je 1.620 novih slučajeva zaraze.\nDok u pojedinim evropskim zemljama najavljuju ili uvode obaveznu vakcinaciju uprkos protestima dela stanovništva, britanski ministar zdravlja Said Džavid kaže da je takva mera neetična.\nVakcinacija treba da bude lična odluka pojedinca i neetično je prisiljavati ljude da se vakcinišu, kao što je sada slučaj u nekim evropskim zemljama, dodao je on.\nŠefica Evropske komisije Ursula fon der Lajen ranije je predložila da se razmotri pitanje obavezne vakcinacije u svim zemljama EU.\nAustrija će uvesti obaveznu vakcinaciju od februara 2022. godine, Nemačka raspravlja o ovom pitanju, a u Grčkoj će stariji od 60 godina koje odbiju vakcinaciju od januara 2022. godine biti novčano kažnjavani.\nU Austriji će u nedelju biti okončan karantin na nivou cele države, ali to neće važiti za nevakcinisane ljude, rekao je kancelar Karl Nehamer.\nBritanski ministar zdravlja rekao je da se ne protivi obaveznoj vakcinaciji medicinskog i medicinskog osoblja koje radi sa osobama iz visokorizičnih grupa.\n„Ali ako me pitate o obaveznoj vakcinaciji za sve, na praktičnom i etičkom nivou, jednostavno mislim da neće uspeti jer vakcinacija mora da bude lična odluka“, rekao je Džavid za BBC.\nIstovremeno, britanski premijer Boris Džonson je istakao da ne želi da živi u društvu gde su ljudi primorani da se vakcinišu.\n„Ali ako se pokaže da su samo vakcine način da se suzbije novi soj omikron, onda će doći trenutak kada ćemo morati da razgovaramo o takvim načinima borbe protiv ove pandemije“, rekao je Džonson.\nU svetu je do sada zaraženo više 267,8 miliona ljudi, a preminulo je više od 5,27 miliona.\nDato je više od 8,28 milijardi doza vakcina, prema podacima Univerziteta Džons Hopkins.\nPrema najnovijim zvaničnim podacima, u Srbiji je u poslednja 24 časa preminulo još 39 pacijent, a registrovano je još 1.620 novih slučajeva zaraze od 14.586 testiranih.\nOd početka pandemije, zvanično je potvrđeno 1.270.407 slučajeva zaraze, a preminulo je ukupno 12.075 ljudi, prema podacima sa sajta covid19.rs.\nU bolnicama je trenutno 3.511 pacijenata, a na respiratorima 197.\nLazar Davidović, dekan Medicinskog fakulteta Univerziteta u Beogradu izjavio je da će biti kažnjavani svi profesori tog fakulteta koji budu iznosili dezinformacije protiv zdravlja građana tokom epidemije.\n„Fakultet će reagovati na sve one koji u svojim nastupima budu kršili principe kodeksa profesionalne etike Beogradskog univerziteta“, kazao je Davidović za dnevni list Politika.\nDodao je da je jedan postupak pred u procesu pred Etičkom komisijom Medicinskog fakulteta koji je pokrenut zbog širenja dezinformacija.\nSZO: Strah da će bogate zemlje prigrabiti sve vakcine zbog omikron soja i da će siromašne ostati bez cepiva\nU Austriji se ukida karantin, ali ne i za nevakcinisane, kaže novi kancelar\nBritanski ministar zdravlja kaže za BBC da je obavezna vakcinacija za sve neetična\nU Škotskoj ljudima savetovano da otkažu proslave za Božić\nU Izraelu više od polovine zaraženih su deca\nU Kini odobren lek protiv kovida\nU svetu je do sada zaraženo više od 267,8 miliona ljudi, a preminulo blizu 5,27 miliona. Dato je više od 8,28 milijardi doza vakcina, prema podacima Univerziteta Džons Hopkins.\nBosna i Hercegovina – 280.469 potvrđenih slučajeva\nDo sada je umrlo 12.8882 ljudi, a oporavilo se 192.218\nHrvatska – 644.206 potvrđenih slučajeva\nDo sada je preminulo 11.445, a oporavilo se 605.078 ljudi\nSlovenija – 436.366 potvrđenih slučajeva\nDo sada je preminulo 5.365, a oporavilo se 405.991 ljudi\nSeverna Makedonija – 218.194 potvrđena slučaja\nOd posledica korona virusa do sada je preminulo 7.688 ljudi, a oporavilo se 204.685\nCrna Gora – 159.034 potvrđena slučaja\nPreminulo je 2.336, a oporavilo se 154.688 ljudi\nKosovo – 161.157 potvrđenih slučajeva\nDo sada je preminulo 2.985, oporavilo se 157.853 ljudi\nSvetska zdravstvena organizacija saopštila je da još nije jasno da li je dodatna doza vakcine zaista potrebna za one koji su već u potpunosti vakcinisani da bi se zaštitili od soja omikron.\nPredstavnici SZO su pozvali bogate zemlje da ne žure da troše vakcine kako ne bi pogoršale ionako nejednak pristup vakcinaciji.\n„Postoji rizik da u bogatim zemljama dođe do prevelike ponude vakcina, a da u siromašnim neće imati dovoljno ni za prvu injekciju“, upozorio je šef odeljenja SZO za vakcine Kit O’Brajan.\nU Evropi se beleži pad broja obolelih i zaraženih korona virusom, a iz SZO kažu da je sada vreme da preispitaju mere i ubrza program vakcinacije.\nU Austriji će se u nedelju okončati četvrta zabrana kretanja na nivou cele zemlje, ali ne i za nevakcinisane osobe, izjavio je kancelar Karl Nehamer.\nNeke mere poput obaveznog nošenja maski u javnom prevozu, prodavnicama i javnim objektima, ostaće na snazi i za vakcinisane i za osobe koje su nedavno preležale kovid.\nRestorani neće moći da rade posle 23 sata, a na snazi će ostati i ograničenje broja ljudi na kulturnim događajima.\nIz Agencije za lekove u Kini dali su hitno odobrenje za uvođenje leka koji se zasniva na monoklonskim antitelima u lečenje kovid pacijenata.\nKlinička ispitivanja pokazuju da lek smanjuje rizik od hospitalizacije i smrti pacijenata kod kojih može da se razvije teži oblik bolesti.\nBarnabi Džojs, zamenik premijera Australije pozitivan je na korona virus pošto je stigao u zvaničnu posetu SAD.\nDžojs kaže da je se verovatno zarazio tokom posete Velikoj Britaniji ranije ove nedelje.\nBolјom komunikacijom do uspešne saradnje sa Savetima građana mesnih zajednica\nU Kragujevcu 28 novozaraženih, u Šumadiji ukupno 46


Izložba “Prepiska između republike i carstva” dokaz da se različitosti uvažavaju - Vijesti.me\nVEČE POSVEĆENO ISTORIJI PERASTA\nAmbasador Turske u Crnoj Gori, Serhat Galip, rekao je da je izložba dobar primjer za druge muzeje i arhive u kojima se čuvaju dokumenta na osmanskom pismu Edit\nTIKA Ahmet Altun (Foto: PR Centar)\nVijesti online 11. maj 2017, 19:40 ažurirano 5. februar 2019, 14:36\nDokumenta predstavljena na izložbi “Prepiska između republike i carstva (osmanska dokumenta peraškog arhiva 17. i 18.vijek)”, dokaz su dobrih odnosa između dvije imperije, poručio koordinator Turske agencija za međunarodnu saradnju i koordinaciju (TIKA) Ahmet Altun.\nOn je na otvaranju izložbe, koju su u hotelu Hilton, organizovali TIKA i kotorska Javna ustanova Muzeji, rekao da dokumenta i fermani predstavljaju ekonomske i trgovinske prepiske koje se čuvaju u Muzeju grada Perasta (MGP).\n“Dokumenta pisana osmanskim pismom koja se čuvaju u MGP prevedena su od stručnjaka iz Turske najprije na moderan turski jezik, a potom i na naš. Obzirom da prikazana dokumenta nisu datirana, bilo je veoma važno odrediti vremenski period u kojem su nastajala i tako ih smjestiti u određeni istorijski kontekst”, navela je Vukasović.\nAmbasador Turske u Crnoj Gori, Serhat Galip, rekao je da je izložba dobar primjer za druge muzeje i arhive u kojima se čuvaju dokumenta na osmanskom pismu.\nDirektor JU Muzeji Kotor, Andro Radulović, rekao je da su primjerci pisama na izložbi otkriće i dokaz suživota dvije civilizacije, koje su, kako je pojasnio, iako u suprotnim taborima, stvarale i održavale odnos “baziran na sasvim drugačijim osnovama, nama do sada nepoznatim, a u nekim primjerima i neočekivanim”.


RK "Dubočica" dobila pojačanje i 5 novih igrača - Televizija Leskovac\nRK „Dubočica“ dobila pojačanje i 5 novih igrača\nU ovom prelaznom roku ekipa Rukometnog kluba „Dubočica 54“ , dobila je pojačanje i pet novih igrača. Cilj leskovačkih rukometaša u predstojećoj sezoni, je ne samo plej of, već i igra u nekom od evropskih takmičenja. Nova sezona Arkus super lige počinje 18. septembra, a pripreme Leskovčana će uslediti već 2. avgusta, najavljuju u „Dubočici 54“.\nNovi saigrači u ekipi biće Aleksandar Pavlović, bivši igrač Crvene Zvezde i Lazar Anđelković, kadetski reprezentativac Srbije. U ovom prelaznom roku nešto ranije u klub su došli i golman Miroslav Kocić, levo krilo Đorđe Spasić i desni bek Nikola Grubić.\nLeskovačke rukometaše u narednoj sezoni očekuju vrhunske ekipe: Vojvodina, Partizan, Metaloplastika, Crvena Zvezda, Pančevo, a uprava kluba u planu ima još jedno ili dva pojačanja.\nTags: pojačanje, RK Dubočica, rukomet, Rukometni klub "Dubočica 54", sport\nMeđu 18 uhapšenih zbog širenja dečije pornografije i Leskovčanin\nDvadeset tri đaka generacije leskovačkih osnovnih škola će od lokalne samouprave na poklon dobiti bicikle


Izetbegović: "Komšić bi vrlo rado ponio odgovornost"\nIzetbegović: “Komšić bi vrlo rado ponio odgovornost”\n“Bio sam ovih dana s gospodinom Željkom Komšićem, mislim da bi vrlo rado ponio odgovornost”, rekao je za FTV u četvrtak navečer predsjednik Stranke demokratske akcije (SDA) Bakir Izetbegović komentarišući odluku BH bloka koji je odbio da uđe u vlast sa SDA.\nIzetbegović je rekao da je istog stava i dobar dio SDP-a koji bi se, kako je rekao, zajedno sa SDA uhvatili ukoštac sa onim “koji su pravi problem za Bosnu i Hercegovinu jer stalno proizvode krize i dovode u pitanje njen teritorijalni integritet”.\nIzetbegović je izjavio da je kod odustajanja BH bloka od koalicije sa SDA prevagnula odluka Naše stranke i dio mladih ljudi iz SDP-a “koji nisu bili u ratu pa ne vide stvari onako kako bi trebali da ih vide.”\nUlasku u vlast sa nacionalnim strankama prvo su se usprotivili iz Naše stranke, nakon čega su poziv, za sada, odbili i iz SDP-a i DF-a, piše “Patria“.\nBakir IzetbegovićSDPŽeljko Komšić


Još boli zicer protiv Francuza - Ostatak Sveta\nHomeIgraciJoš boli zicer protiv Francuza\nMay 29, 2017 DM Igraci 0\nBivši reprezentativac Srbije odlučio je da se oprosti od aktivnog igranja košarke. Duško Savanović je na poziciji krila i krilnog centra nastupao za FMP iz Železnika, Borac iz Čačka, FMP, Uniks, Kahasol, Valensiju, Efes, Bajern iz Minhena odakle je prošloga leta stigao na Sardiniju gde je godinu dana nosio dres Dinama iz Sasarija. 33-godišnji košarkaš verovatno će ostati na Sardiniji pošto mu je klub ponudio mesto tim menadžera.\nSavanović je bio jedan od najboljih igrača selekcije Srbije na Svetskom prvenstvu u Turskoj 2010., kada je reprezentacija ostala nepravedno bez ijedne od medalja jer su previdom sudija domaći slavili u polufinalu. Godinu dana kasnije, na Evropskom prvenstvu 2011, Savanović je bio jedan od tragičara jer je u presudnom meču za prvo mestu u grupi promašio zicer za pobedu protiv Francuza. Psihološki pad tima, i nepovoljni raspored uticali su da tim Srbije završi EP na osmom mestu, čime su joj izmakle OI u Londonu 2012.\nKlay i njegov “neobični” pregame ritual!\nApril 9, 2019 DM 2